
lată dovada istorică 

La anul 313 de la Hristos împăratul Constantin dă edictul de la 
Milano, prin care recunoscu creştinismul printre religiile de stat. Mare 
bucurie în creştinătate! Dar... cum au scăpat creștinii de grijă, cum au 
trecut din ilegalitate la libertate, la persoană juridică, viaţa morală a 
creștinilor începu să se destrame. Cum și-au primit averile înapoi, 
urmaşii mucenicilor, puțini au mai rămas ca să nu se încovoaie cu 
dragostea mai mult spre lumea aceasta (a stomacului). Deci, de îndată 
ce au ieșit de prin găurile pământului (catacombele) la larg, de îndată 
ce-au scăpat de prigoanele cezarilor, într-un cuvânt de îndată ce au 
ieşit din împreunarea de jertfă a vieţii, când adică nu mai era o 
primejdie a mărturisi creștinismul pe față, s-a întâmplat că și 
dragostea de Dumnezeu și grija de suflet până la așa măsură răciseră, 
încât au început a se lua după un rătăcit, Arie, care tăgăduia 
dumnezeirea Mântuitorului, chiar piatra de temelie, prin care stă sau 
cade cineva din creştinism. De îndată ce creştinismul, mai bine zis 
creștinii, fură lăsaţi la larg, se înmulți şi înclinarea de a cădea din 
creștinism. Nu ştiu cum, dar parcă nu e nimic în lume fără o rânduială, 
a venit şi pentru aceştia o căpetenie după care să se ia. 

Parcă de aici începe judecata, care desparte oile de capre. Ar fi 
fost mirare să nu se arate o atare ispită de necredinţă de vreme ce, 
odată cu împăratul Constantin, au trecut cu numele la creştinism două 
treimi din imperiu. Era la modă să ai credința împăratului, deși toți 
acești creştini cu numele, cu puțin înainte, s-ar fi îngrozit de 
primejdiile mărturisirii lui Hristos. Nu e deci de mirare ca toţi aceștia, 
la care se mai adaugă şi urmaşii lui Constantin, ba chiar și mulți 
episcopi, să se trezească la un moment dat mărturisind o credință 
alături de creştinism, tot una cu credinţa. Nu e greu de a înţelege cum 
devin lucrurile astfel. Când viața aceasta e încurajată de statornicia 
bogăției, de negrija întâmplărilor, omul se strică. lar o viață de patimi 
strică şi mintea, care odată stricată nu mai deosebește adevărul de 


minciună sau binele de rău, ci le zice tocmai invers... răului bine și 
minciunii adevăr. Încetând prigoanele aşa se stricaseră purtările 
creștinilor și așa se întindea tăgăduirea dumnezeirii Mântuitorului 
încât, zice un istoric al vremii, că dacă Dumnezeu n-ar fi trimis pe 
sfinții Vasile, Grigorie şi loan ar fi trebuit să vină Hristos a doua oară, 
că fărădelegile grăbesc judecata. lar un filosof creştin din vremea 
noastră, făcând o supraprivire asupra istoriei creştinismului, la fel 
găseşte că creștinii au trecut cu succes prima ispită ridicată împotriva 
creștinismului, ispita persecuțiilor, dar n-a trecut cu același succes și 
ispita a doua, a triumfului (asupra păgânismului). E şi explicabil: prima 
ispită a întâlnit în faţă creştini adevărați, care se hotărâseră într-un fel 
cu viața aceasta s-o jertfească pentru Dumnezeu, pe când ispita a doua 
a găsit în față o mare turmă dintre care o bună parte erau numai 
creștini cu numele (figuranţii). Dar iată cum a descâlcit Providența 
lucrurile: pentru cei credincioşi a trimis pe sfinţi iar pentru figuranțţi şi 
îndeosebi pentru arieni a trimis pe lulian Apostatul, care din creștin 
s-a declarat păgân şi vrăjmaş al lui Hristos. Ba ca să-și bată joc de o 
prorocie a Mântuitorului, a întreprins un război la lerusalim ca să 
zidească Templul lui Solomon. Într-o luptă însă, s-a trezit cu o săgeată 
otrăvită în piept care l-a îngrozit şi l-a făcut să strige: „M-ai învins 
Galileene”. Deci toţi cei ce tăgăduiau dumnezeirea Mântuitorului, ca să 
facă pe placul împăratului apostat, ca să fie „la modă”, s-au lepădat de 
creștinism. Dar parcă era un făcut; toți cei ce s-au lepădat de Hristos 
nu se mulțumeau numai cu lepădarea lor ci mai vreau şi lepădarea 
altora. lar dacă aceia se împotriveau vrajba era gata şi începea 
prigoana. lată focul în care se lămuresc credincioşii. lată firul de 
legătură cu înaintașşii lor, mucenicii. 

Sunt vremuri, şi împrejurări în toate vremurile, când spunând 
adevărul şi propovăduind îndreptarea îți poţi pune viața în primejdie 
de moarte. Așa s-au întâmplat lucrurile în zilele lui loan Botezătorul și 
a lui Irod şi aşa s-a întâmplat în zilele Sfântului loan Gură de Aur și a 
împărătesei Eudoxia, fiindcă loan cerea dreptul văduvei împotriva 
împărătesei. Sfântul loan Gură de Aur a zis odată, apărând văduva, 
cuvintele acestea: „iarăși se tulbură lrodiada, iarăși cere pe tipsie capul 
lui loan”. Pentru curajul său de a apăra săracul împotriva bogatului 
Sfântul loan a trebuit să ia calea exilului, prigonit de împărăteasă, până 
când, sfârşit de puteri, a murit pe drum. lar Eudoxia era ariană. 

Un creştinism fără recunoașterea lui lisus Hristos ca Dumnezeu 


şi stăpân al lumii nu-ţi obligă viaţa la a o face mai curată. lar cu cât 
viața se face mai necurată cu atât te întuneci dinspre Dumnezeu, până 
la a-L tăgădui cu totul și a I te face vrăjmaș declarat. Viaţa trăită fără 
grijă, numai pământeşte, la asta te duce. 

Spre o atare stăvilire a răutăţii a trimis Dumnezeu pe Sfinţii Trei 
Ierarhi. Ei sunt sarea care opreşte firea omului de a se împuţi cu totul. 
E de la sine înţeles că firea omenească, povârnită spre păcat, tocmai de 
aceea nu-i prea poate suferi. Dar lor nu le pasă că nu-s pe placul lumii. 
În ei arde luminos înainte misiunea pe care le-a dat-o Dumnezeu, de a 
fi sare făpturii şi martorii lui Dumnezeu între oameni. Ca să scurtez 
vorba, aleg din viaţa Sfântului Vasile câteva momente de mare înălțime 
morală prin care se dovedeşte a fi cu adevărat mare dascăl al lumii și 
ierarh. Era prin anul 372 când însuși împăratul Valent a mers în 
Cezareea Capadociei unde păstorea Sfântul Vasile cu gând să-l abată de 
la dreapta credință la arianism. Sfântul Vasile i-a răspuns liniștit şi 
cuviincios că ţine credința pe care au mărturisit-o Sfinţii Părinţi la 
Niceea (325) şi că nimeni nu are putere să dea altă mărturisire de 
credință peste aceea. Primind un atare răspuns împăratul Valens căuta 
pricina ca să-l exileze pe Sfântul Vasile știm că numai el susține 
dreapta credinţă în Asia Mică și că dacă n-ar fi el pe ceilalți ușor i-ar 
putea câștiga fie prin momeli fie prin înfricoşări. 

Împăratul l-a dus cu sine pe Modestus, prefectul pretorienilor 
(siguranța împăratului) și pe episcopul Evippius din Galatia care era 
arian. Pe acesta l-a dus ca să provoace scandalul ca apoi prefectul să 
poată interveni cu armata. Evippius a vrut să slujească într-o biserică 
din Cezareea dar Sfântul Vasile nu l-a lăsat până când nu va subscrie 
afuriseniile date de soborul de la Niceea asupra arienilor. Acela s-a 
plâns împăratului care a trimis la Sfântul Vasile pe prefectul 
pretorienilor ca să-l atragă la arianism iar dacă nu va putea cu binele 
să-l înfricoșeze cu ameninţări. 

„Ce îndrăzneală ai tu să te împotriveşti religiei împăratului” - îi 
zise prefectul? „Eu nu văd nicio îndrăzneală şi nu văd care este religia 
împăratului ca să mă împotrivesc ei. Eu știu că și împăratul e creat de 
Dumnezeu ca şi mine şi prin urmare şi el trebuie să aibă aceeași religie 
pe care o am și eu şi credincioșii mei”. Prefectul începu cu ademeniri 
zicând: „Uite n-ai vrea tu să fii în mărire asemenea împăratului? O vei 
putea avea dacă vei mărturisi şi tu credința împăratului”. Sfântul Vasile 
îi răspunse: „Amândoi suntem creați după chipul şi asemănarea lui 


Dumnezeu dacă suntem asemenea împăratului. În ce priveşte mărirea, 
aceasta se va vedea numai în viaţa viitoare. Apoi spune tu dacă o va 
avea acela care face voia lui Dumnezeu sau acela care lucrează 
împotriva Lui”. „Dar nu te temi de relele ce pot să vină asupra ta” - îi 
zise prefectul? „Eu nu mă tem de rele pentru că știu că Dumnezeu nu 
va îngădui mai multe decât sunt de trebuință pentru ispășirea 
păcatelor mele”. „Dar ştii că împăratul poate să-ți facă atâta rău cât tu 
nu vei putea răbda?” „Ce anume ar putea să-mi facă împăratul” - 
întreabă Sfântul Vasile liniştit? „Să te despoaie de averi, să te exileze, să 
te ucidă chiar”. La acestea Sfântul Vasile râse zicând: „Toate acestea 
împăratul nu mi le poate face. Astfel nu mă poate despuia de averi 
fiindcă m-am despuiat demult eu însumi, aşa că azi n-am nimic. Nu mă 
poate exila unde să nu fie Dumnezeu de față. Apoi cu moartea nu-mi 
poate face alta decât să mă trimită mai degrabă la viaţa pe care atât de 
mult o doresc. Spune deci stăpânului tău, împăratului, că dacă n-are 
alte rele cu care să mă înfricoşeze, de acestea de până acum nu mă tem 
şi nici gând n-am să-i fac lui pe voie împotriva lui Dumnezeu”. 
Prefectul pretorienilor spuse împăratului totul și încheie cu aceste 
cuvinte: „De către căpetenia acestei Biserici suntem biruiți: 
Ameninţărilor este superior, decât cuvintele e mai tare, iar decât 
ademenirile este mai puternic” (Minis superior est, sermonibus 
firucior, verbogum blandi, tiis fortior). Dacă i-am zis: „Niciodată n-am 
văzut om ca dumneata” știți ce mi-a răspuns? „Poate că niciodată n-ai 
văzut episcop”! Împăratul se aprinse de mânie şi zbieră înfuriat: „Să fie 
exilat numaidecât!!” Și însuși se apucă să scrie mandatul de exilare, dar 
de trei ori i se rupse peniţa şi nu putu scrie. Împăratul crezu că acesta 
este un semn de sus și de data aceasta lăsă mânia pentru mai târziu. 
Reîntors la Constantinopol, din nou încercă să scrie mandatul de 
exilare pentru Sfântul Vasile dar fără de veste i se îmbolnăvi copilul cel 
mai mare şi se zbătea ca-n ghearele morții și nu se linişti până ce nu-și 
propuse să lase pe arhiepiscopul din Cezareea în pace. 

lată părinte al Bisericii, mare dascăl al lumii şi ierarh. lată 
ucenic umblând liniștit pe marea înfuriată. lată stâlp nemișcat de 
talazuri, iată linişte și modestie neclintită de vifor, iată om dintre noi 
străbătând veacurile și întărindu-ne pe noi în liniştea cea mai presus 
de fire, că tot Dumnezeu este la cârma lumii. 

Cercările i-au dovedit pe sfinţi iar sfințenia este superioară vieții 
şi morții. Amin. 


Măsurile 

„Cine nu se leapădă de sine, nu poate să vină după mine”. Cine 
nu poate să întrebe şi cine nu se poate pleca sfatului unui părinte 
duhovnicesc, sau nici măcar nu-l caută, nu găseşte pe lisus. Dacă totuși 
vrea să se ţină de urma lui Dumnezeu, dar fiind cu inima şi mintea 
întinate de plăcere și mândrie, dă de înșelăciuni. De aceea-s rânduiți 
duhovnicii, să cumpănească duhurile ce le străbat mintea, să cunoască 
măsurile fiecărui ins şi încotro îi înclină cumpăna. 

Încă de mult mărturisea Prorocul Iordanului că: „Nu poate un 
om să ia nimic, dacă nu i s-a dat lui din Cer”. Dar tot așa zic şi cei 
înșelați. Cum să prindem înșelăciunea din urmă? Foarte uşor de prins. 
Cei ce cu adevărat au darul de la Dumnezeu, vin la duhovnici să-i 
întrebe, pe când cei înşelaţi nu vor să vină şi se țin pe sine mai presus 
de orice dar. Ei nu mai știu că fără de smerenie, nu dai de Dumnezeu ci 
de înşelătorul; fără întrebare nu intri pe poartă, ci sari pe aiurea și cu 
tâlharii te socotești. Râvna fără întrebare şi părerea sar măsura. 

În fiecare ins a închis Dumnezeu chemarea către tot rostul şi 
lucrul, pe care - la vreme - le va avea între oameni astfel: „El a dat pe 
unii să fie Apostoli, pe alţii proroci, pe alţii binevestitori, pe alții păstori 
şi învăţători. Spre desăvârşirea sfinților, la lucrul slujbei, spre zidirea 
la trupul lui Hristos, până când toţi vom fi ajuns la unirea credinţei şi a 
cunoștinței Fiului lui Dumnezeu, la starea bărbatului desăvârșit, la 
măsura plinirii vârstei lui Hristos. Ca să nu mai fim copii şi jucăria 
valurilor, purtați încoace și încolo de orice vânt și învățătură, prin 
înșelăciunea oamenilor, prin vicleşugul lor, spre uneltirea rătăcirii, ci 
fiind credincios adevărului, prin iubire să sporim întru toate, pentru El 
care este capul - Hristos”. (Efeseni 4, 11 - 15). 

El unește cele învrăjbite, El ne măsoară darul, El ne cheamă la 
lucru la vie, El ne ajută pe fiecare în parte - dacă nu uităm să-l chemăm 
iar pentru desăvârşirea obştei El luminează slujitorii. 

Sunt între cei trimişi de Dumnezeu și oameni care au darul să 
vadă dincolo de zare, să audă graiuri și cuvinte mai presus de fire. Dar 
aceştia, la vreme de mare însemnătate pentru ei, când li se deschide 
ochiul vederii şi urechile auzirii celor de dincolo, să nu întârzie a căuta 
povăţuirea unui duhovnic, care le va feri mintea şi inima de bucurie 
străină și care-i va ocroti cu dulama smereniei. Căci dacă nu fac așa, cu 
tot darul de sus, pot cădea pradă înșelăciunii. lată cum: Darurile lui 
Dumnezeu se ascund în noi, noi nu le ştim dar Satana le vede şi ca un 


tâlhar viclean pândește vremea darului de sus să se deschidă în viața 
noastră şi de nu-l va afla acoperit de smerenie şi de dreapta socoteală, 
varsă el, ca un jgheab, pustiirile lui pe făgașul lui Dumnezeu. 

Deci, de ţi-a dat Dumnezeu dar, asigură-l cu întrebarea și 
ocroteşte-l cu smerenia, și cu atât mai vârtos nu ieși din sfatul unuia 
dintre nebăgații în seamă slujitori ai lui Dumnezeu. Că de nu ai 
îndemnare către socoteala aceasta, atunci darului vederii tale îi va grăi 
Satana care se va da pe sine Hristos, şi te va amăgi desăvârșit... „Se vor 
ridica hristoşi mincinoşi și vor da semne mari și minuni, ca să 
amăgească, de va fi cu putință şi pe cei aleşi” (Matei 24, 24). 

Hristoșii şi prorocii mincinoşi de care ne previne Mântuitorul 
din vreme, sunt vicleni de dincolo de zare, care fac silă mare și mult 
meșteșugită, ca să fie primiți de oameni ca atare, să-i asculte. Nu 
cumva li-e vremea aproape, că tare - și mai fac de cap? 

lată pe scurt pricinile şi grija pentru care Predania Bisericii 
răsăritene se fereşte de vedenii, și-și fereşte şi fiii, întrucât acestea nu 
sunt neapărat trebuitoare mântuirii, și desăvârșirea, la care suntem 
chemați, lasă în urmă orice vedenie. Revelația este deplină, iar cele ce 
mai lipsesc, le aşteptăm la a doua venire. Amin. 

Antihrist 

El e acela care va veni în numele său - nu al lui Dumnezeu - 
evreu de neam, care va tirani sub ascultarea sa tot pământul. Căci acela 
va primi să fie împărat peste strălucirea tuturor împăraţilor 
pământului. 

Creştinii, cu numele, din pricina înmulţirii fărădelegilor care 
sting duhul, așa se vor slăbi la minte încât de frică, mulți se vor lepăda 
de Hristos și vor primi toată voia rea şi vor gusta toată răutatea răului 
„căci credința nu este a tuturor a „(2 Ţes 2, 3). Viaţa lor, slăbănogită de 
păcat, va da îndrăzneală satanei, care va lucra în acela tot felul de 
puteri şi de semne, de minuni mincinoase și de amăgiri nelegiuite 
pentru fiii pierzării, fiindcă n-au primit iubirea adevărului ca să se 
mântuiască. „De aceea pentru că iubesc păcatul mai mult decât pe 
Dumnezeu, Dumnezeu le trimite amăgiri puternice ca să dea 
crezământ minciunii, şi să cadă sub osândă (minciuni), toţi cei ce n-au 
crezut adevărul, ci au îngăduit nedreptatea” (2 Țes 2,9 - 11). 

Jidovii de odinioară, împinşi înăuntru de „acela”, au răstignit pe 
Domnul înțepându-i călcâiul, și nu i-au putut face mai mult nimic; 
dimpotrivă Domnul, pogorându-se de pe cruce la cei din închisoare, a 


spart veşnicele încuietori, și mare pradă a făcut nesățiosului iad. De 
atunci umblă potrivnicul ca un leu turbat, întărâtându-șşi uneltele, ca 
măcar faptele și învățătura Mântuitorului să le întunece în necredință. 
Neputând nici aceasta, își aprinde ciracii și pe „acela” al lor, care se 
repetă în fiecare veac de oameni din zilele Sfinților Apostoli, până în 
zilele celui mai desăvârșit Antihrist din vremea de apoi, când va 
propovădui Ilie, ca doară doară va putea măcar să stingă pe ucenicii lui 
lisus de pe fața pământului prigonindu-i, spânzurându-i, ucigându-i, 
răstignindu-i şi în tot felul omorându-i. 

Mai mult, cum zice un Părinte, acest Antihrist - care nu se 
mulțumește cu necredinţa sa, ci vrea necredinţa tuturor a - nu va avea 
astâmpăr decât în ziua când ar izbuti să ucidă pe Dumnezeu și să-L 
azvârle din mintea și din inima celui din urmă credincios rămas pe 
pământ, şi nu râvneşte nebunul la o mândrie mai mare, decât aceea de 
a termina odată cu Dumnezeu, iar în locul Lui, să-și împlânte în sufletul 
omului ca pe o sabie a iadului, chipul său de fiară. 

„Acela” nu se mulțumește numai să înșele pe oameni cu 
amânarea pocăinţei pe mâine, pe poimâine, la bătrâneţe, ci luptă 
nebun cerând... moartea lui Dumnezeu... moartea învăţăturii Sale... 
moartea creștinilor, ucenicilor Săi... pustiirea Bisericii Sale şi oprirea 
Sfintei Jertfe celei de-a pururi, care este Sfânta Liturghie. 

Chinurile cele de pe urmă, vor întrece toate prigoanele câte s-au 
întețit asupra creştinilor, de la început până în zilele acelea. Numai sila 
unei prigoane peste tot pământul împotriva creştinilor îi va hotărî să 
lase la o parte orice vrajbă confesională și să fie una, cum au fost la 
început. Nu vor scăpa de sub tăvălugul urgiilor istoriei, până nu vor 
veni la mintea aceea să asculte și să împlinească, măcar la sfârșit, 
rugămintea cea mai de pe urmă a Mântuitorului în lume. 

Poate că în vremile acelea abia vor mai fi creştini; dar oricâţi vor 
rămâne, aceia trebuie să treacă, peste ceea ce ar trebui să treacă 
creștinătatea vremii noastre şi să fie una. 

Primejdia comună s-a arătat în lume, unirea creștinătății 
întârzie, Doamne, până când?... 

Deci, când fărădelegile vor încleşta mintea şi inima oamenilor 
şi-i vor sălbătici aşa de tare, încât vor zice că nu le mai trebuie 
Dumnezeu, Biserică și Preoți, încât va fi sălbăticia și nebunia urii peste 
tot pământul, atunci vine sfârşitul. Amin. 

Sfânta Liturghie mai ține lumea 


Precum Taina Pocăinţei sau mărturisirea este judecata milostivă 
a lui Dumnezeu, ascunsă sub chip smerit, și iubitori de smerenie dau 
de darul acesta, asemenea și Sfânta Jertfă a Mântuitorului din Sfânta 
Liturghie, ascunde, iarăși sub chip smerit, o taină a ocârmuirii lumii. 
Cei vechi ştiau pricina pentru care nu se arată Antihrist în zilele lor 
căci Sfântul Apostol Pavel vorbeşte despre taina aceasta în chip ascuns, 
dar n-o numeşte. E Sfânta Liturghie sau Jertfa cea de-a pururi, despre 
care a grăit Domnul prin Daniil și apoi însuşi ne-a învăţat. Ea este 
aceea care opreşte să nu se arate Antihrist sau omul nelegiuirii decât 
în vremea îngăduită de Dumnezeu. 

De aceea Sângele Mielului din Sfânta Împărtășanie mai ține 
sufletul în oase și lumea în picioare. 

Prorocul de foc 

Deci, câtă vreme mai sunt oameni care caută pocăinţa și Sfânta 
Împărtășanie, Satana n-are putere, îl opreşte Dumnezeu. Dar când 
oamenii se vor întuneca la minte așa de tare, încât vor împiedica Sfânta 
Liturghie cu toată voia lor, vrând necredinţă, în zilele acelea va înceta 
şi jertfa cea de-a pururi şi va începe urâciunea pustiirii precum zice 
Daniil. 

E vreme de trei ani și jumătate, în care va propovădui Ilie, cel 
mai mânios proroc, şi va vesti cele șapte cupe ale mâniei sau ale urgiei 
lui Dumnezeu, cele de pe urmă, cu care se va sfârși mânia lui 
Dumnezeu. 

La plinirea acelei vremi de pe urmă, când răutatea va fi 
desăvârșit coaptă, va vesti Ilie, Prorocul de foc, a doua venire a 
Mântuitorului. Vestirea aceasta, bucuria cea mai mare a creștinilor, va 
fi primejdie de moarte prorocului celui de foc adevărat; căci oamenii 
fărădelegii îl vor ucide ca pe loan Botezătorul care era în puterea şi 
duhul lui Ilie, la cea dintâi venire. Dar tocmai când potrivnicii 
Atotputernicului credeau că omorând pe cel din urmă proroc, în sfârşit 
au terminat cu Dumnezeu, iată că învie... Ilie... 

Jidovii îşi dau seama de nebunia potrivniciei lor şi de înșelarea 
lui Antihrist şi cu înfricoşare și cutremur mare se întorc şi primesc pe 
Hristos-Dumnezeu, după cum mărturiseşte despre ei Sfânta Scriptură. 

Sfânta Cruce pe cer 

Luminată în slavă, mai strălucitoare ca soarele, căreia încă nu 
i-au stat oamenii împotrivă și au înjurat-o, se va arăta în ciuda 
vrăjmașilor, semn slăvit de biruinţă a binelui asupra răului. Atunci, în 


zilele acelea înfricoşate, pe pământ și-n tot trupul, însuși Dumnezeu 
Cuvântul vine să cheme pe oameni, pentru cea din urmă oară, însă nu 
la pocăință, ci la judecată. Atunci Dumnezeu și iconomia mântuirii, nu 
mai e pe crezute ci pe văzute. 

lar pe Antihrist, în care lucra toată puterea Satanei, Domnul îl va 
ucide cu suflarea gurii Sale și-l va nimici cu strălucirea venirii Sale (2 
Ţes 2, 8) ... Fericit va fi cel ce va aştepta și va ajunge la 1335 de zile 
(Daniil 12). 

E ziua Domnului cea mare şi înfricoşată, zi de fericire pentru cei 
chemați, aleşi și credincioşi, de bucurie negrăită, ziua întoarcerii Acasă, 
în ţara de obârşie şi capătul plângerii. Zi de fericire, văzând izbânda 
răbdării, văzând învierea cea de obşte, văzând moştenirea cea gătită de 
la întemeierea lumii celor ce-L iubesc pe Dumnezeu și-au rămas în 
dragostea Lui până în sfârşit... Şi taine între taine, numai de Dumnezeu 
ştiute, atunci se vor vedea. 

Ceilalți vor sta să-şi dea sufletul de groază și de aşteptarea celor 
pornite să vie peste lume, căci tăriile Cerului vor fi zguduite. Atunci 
vedea-vor pe Cel ce L-au răstignit venind în nori, cu putere şi cu mărire 
multă; pe Cel ce este dragostea noastră, care nouă ne împrăștie frica, 
dar groaza groazelor, celor ce l-au prigonit și L-au răstignit pentru 
iubirea Sa de oameni şi trebuind să-și capete plata veșnică, după 
faptele lor. 

Drept aceea, văzând că s-a luat pacea de pe pământ, dar timpul 
încă nu ni s-a luat, cu glasul lui Dumnezeu chemând pe toţi oamenii de 
pretutindeni să se pocăiască, pentru că a hotărât o zi în care va să 
judece lumea. lar ziua aceea poate fi oricând. lar despre Antihrist se 
mai poate scrie și altfel. Amin. 

CAPITOLUL 2: RĂZBOIUL NEVĂZUT 

Omul, zidire de mare preț 

Îngeri decăzuţi 

Să fugim de trufie și de deșartele nădejdi 

Să ne ferim de o prea mare familiaritate 

Despre ascultare și despre supunere 

Neascultare. Greșeală. Păcat. 

Să ne ferim de vorbirile nefolositoare 

Mijloacele prin care putem câștiga pacea lăuntrică și propăşirea 
în virtute 

Împotrivirea la ispite 


Să ne ferim de judecăţile cele îndrăznețe 

Faptele dragostei 

Trebuie să suferim nedesăvârşirea altuia 

Despre viața monahicească 

Sfântul Marcu Ascetul 

Despre iubire și dragoste 

Despre rugăciunea cea curată 

Despre călugări 

Cuvântul 42 despre puterea şi lucrarea răutății păcatului. Cum 
se formează și cum încetează ea 

Sfântul Isaac Sirul 

Răbdarea 

Îngustime sufletească 

Despre rugăciune 

Despre adevărata smerenie 

Despre clevetire 

Despre milostenie 

Războiul duhovnicesc 

Lupte după lege 

Pe trepte de-a râpa 

Cum a murit Constantin Brâncoveanu și copiii săi 

Sfântul Teofilact al Bulgariei. Pentru milostenie 

Omul, zidire de mare preț 

Omul, în întregimea lui, are a doua însemnătate după 
Dumnezeu. Un singur suflet e mai de preț decât toată materia acestei 
lumi. 

Omul nu e o făptură închisă în lumea de aci. El nu se mulțumește 
numai să creadă în existența unei lumi nevăzute cum face omul 
protestant, sau să deducă cu mintea existenţa ei din lumea sensibilă, 
cum fac teologii catolici, ci urmărește să se afle într-o legătură cu ea. 
Însemnătatea omului se arată nu numai prin faptul că a fost creat după 
chipul lui Dumnezeu, ci și în aceea că pentru fiecare şi în jurul fiecărui 
ins se dă o neîntreruptă luptă nevăzută. În jurul fiecărui om e 
concentrată întreaga existență creată şi necreată, văzută şi nevăzută. 

Îngeri decăzuţi 

Mai înainte de a de zidi omul și cele văzute, în lumea nevăzută a 
îngerilor, s-a întâmplat o nebună răutate. Lucifer și ceata sa au vrut ei 
să fie mai presus de Dumnezeu. Celelalte Căpetenii de oştire 


îngerească s-au împotrivit acestei nebunii. Lucifer însă ca un fulger a 
căzut de la fața lui Dumnezeu, făcându-se din înger luminat drac 
întunecat. „Vai pământului şi mării, căci diavolul a coborât la voi având 
mânie mare” (Apoc. 12, 12). 

El este leul care umblă răcnind, căutând pe cine să înghită. Între 
el și suflet se începe războiul nevăzut. 

Să fugim de trufie și de deșartele nădejdi 

Nesocotit este acela care-și pune nădejdea în oameni sau în altă 
făptură, oricare ar fi ea. 

Nu te rușina câtuși de puţin să slujeşti altora și să apari sărac în 
lumea aceasta din dragoste pentru lisus Hristos. 

Nu te sprijini pe tine însuţi ci pune-ți toată nădejdea în 
Dumnezeu. 

Nu te crede de fel în știința ta și nici în îndemânarea cuiva, ci 
mai degrabă în harul lui Dumnezeu care ajută pe cei smeriţi și umileşte 
pe cei mândri. 

Nu te slăvi cu avuţiile tale, dacă le ai, nici cu prietenii tăi fiindcă 
sunt puternici, ci în Dumnezeu care dăruieşte totul și care peste toate, 
încă şi peste Sine însuși, doreşte să ţi se dăruiască. 

Nu te înălța deloc din pricina puterii sau a frumuseţii trupului 
tău, pe care o ușoară neputinţă îl doboară şi îl veştejește. 

Nu te socoti mai bun ca alții ca nu cumva să fii socotit mai rău 
înaintea lui Dumnezeu care ştie ce este în fiecare din noi. 

Nu te mândri cu bunele tale fapte, căci judecăţile lui Dumnezeu 
altele sunt decât ale oamenilor şi ceea ce-i pe placul oamenilor, adesea 
nu-i pe placul lui Dumnezeu. 

Mânia şi invidia rod inima celui trufaș. 

Să ne ferim de o prea mare familiaritate 

Nu-ţi deschide inima oricui, dar vorbeşte despre treburile tale 
cu omul înțelept şi temător de Dumnezeu. 

Nu sta în adunarea tinerilor şi a oamenilor de lume. Caută pe cei 
smeriţi, pe cei simpli şi nu sta de vorbă cu ei decât despre lucrurile 
ziditoare de suflet. 

Nu fi familiar cu nicio femeie, dar roagă-te lui Dumnezeu pentru 
toate cele pline de virtute. Nu năzui să fii familiar decât cu Dumnezeu 
şi cu îngerii şi fereşte-te să fii cunoscut de oameni. 

Se cade să ai dragoste pentru toată lumea, dar familiaritatea își 
are neajunsurile ei. 


Despre ascultare și despre supunere 

De seamă lucru este să trăieşti în ascultare, să ai un mai mare și 
să nu atârni de tine însuţi. Eşti mai bine apărat ascultând decât 
poruncind. Nu este bine să asculți numai de nevoie ci şi din dragoste 
pentru Dumnezeu. Nu te încrede așadar prea mult în părerea ta, ci 
aşază-te de bunăvoie ascultării de a altora. Chiar dacă părerea ta este 
dreaptă, dacă din dragostea pentru Dumnezeu o părăseşti ca să urmezi 
pe a altuia, mult folos vei trage din aceasta. De te-ar trimite să furi, nu 
te îndoi că ar fi poruncă greşită. Tu iei plata ascultării. lar cine te-a 
trimis îl va socoti Dumnezeu. 

Adesea am auzit spunându-se că este mai bine să asculți și să 
primeşti un sfat decât să-l dai. Se poate de asemenea întâmpla ca 
părerea fiecăruia să fie bună, dar nevoind să primeşti părerea celorlalți 
când împrejurările sau rațiunea cer aceasta, dai dovadă de trufie şi de 
încăpățânare. 

Hristos S-a făcut ascultător până la moarte și încă moarte pe 
cruce. Nicio ordine din lume și nicio viață decât prin ascultare! Ea este 
legătura între oameni şi Dumnezeu. Amin. 

Neascultare. Greșeală. Păcat. 

Neascultarea. Greșeala este neascultarea unui duh, care nu vrea 
să-şi recunoască vreun stăpân şi care nu ascultă decât de sine. Păcatul 
este fapta... stricate. Astfel, după cum ne învaţă Apostolul: puterea vine 
de la Dumnezeu şi este supusă unui îndreptar Dumnezeiesc. 

Să ne ferim de vorbirile nefolositoare 

Fereşte-te cât poți de vălmășagul oamenilor căci primejdie este 
să stai de vorbă despre lucrurile lumii, chiar dacă faci aceasta cu gând 
curat. Dacă se cade totuși să vorbeşti, vorbeşte atunci despre lucrurile 
care pot zidi. Evlavioasele convorbiri asupra lucrurilor duhovnicești 
ajută mult la propăşirea sufletului, mai osebit între cei uniți în 
Dumnezeu prin aceleaşi simțăminte şi prin aceleași năzuinţe. Scris este 
că vom da socoteală, la ziua judecății, de orice vorbă zadarnică. 

Mijloacele prin care putem câștiga pacea lăuntrică și propășşirea 
în virtute 

Am putea să ne bucurăm de o mare pace, dacă am vrea să nu ne 
îndeletnicim deloc cu ceea ce zic sau fac alţii și nici cu ceea ce nu ne 
priveşte. Cea mai mare şi singura împotrivire este că odată robiți de 
patimile şi poftele noastre nu facem nicio sforțare să intrăm în făgașul 
desăvârşit al sfinților. „Vă las pacea Mea, vă dau vouă pacea Mea, nu 


cum v-o dă lumea”. 

Ce plăcută dulceaţă, ce dragoste atrăgătoare în aceste cuvinte 
ale lui lisus Hristos!... Sunt două feluri de păci: pacea lui lisus şi pacea 
lumii. Pacea lumii cuprinde: grijile, întristările, neliniștile, scârba, 
remușcările. lisus grăieşte: „Biruieşte-te pe tine însuţi”. Înfrânează-ţi 
poftele tale, împotrivește-te dorințelor, frângeţi patimile şi atunci 
duhul tău va fi ascultător poruncilor Lui, rămâne-va întru pacea cea 
nespusă, iar toate trudele vieţii, suferințele, nedreptăţile, prigoanele, 
nimic nu va tulbura pacea Lui, care întrece orice înțelegere. Amin. 

Împotrivirea la ispite 

Atâta vreme cât trăim pe pământ, nu putem fi scutiți de necazuri 
şi de încercări. De aceea este scris în cartea lui lov: „Ispită este viața 
omului pe pământ”. Nu se află om atât de desăvârșit și de sfânt care să 
nu aibă, uneori, ispite - de care nu putem fi cu totul scutiți. 

Toţi sfinţii au trecut prin mulțime de ispite şi de suferințe şi pe 
făgașul acesta au sporit, dar cei care n-au putut birui asupra ispitelor 
au fost osândiţi și au căzut. 

Nu este așezare călugărească atât de sfântă şi nici loc atât de 
tras deoparte, unde să nu se afle împotriviri și ispite. Omul cât trăieşte, 
nu-i niciodată întru totul ferit de ispite, căci avem sămânţa lor în noi 
din pricina poftei trupești în care am fost zămisliți. Una vine după alta 
şi totdeauna vom avea ceva de suferit, fiindcă am prăpădit binele şi 
fericirea, cele de la început. Unii caută să fugă pentru a nu fi ispitiți şi 
cad în ispite încă şi mai primejdioase. Nu-i de ajuns să fugi ca să birui ci 
răbdarea şi adevărata smerenie ne face mai tari decât toți dușmanii 
noştri. Cel care, fără să smulgă rădăcina răului se fereşte numai de 
primejdii (prilejurile din afară), sporeşte puţin. Dimpotrivă, ispitele se 
întorc asupră-i încă mai grabnice şi mai cu putere. 

Vei birui mai sigur puţin câte puţin printr-o îndelungată răbdare 
cu ajutorul lui Dumnezeu, decât printr-o asprime prea mare față de 
tine însuți. 

Mergi adesea după sfaturi când ești ispitit şi nu judeca deloc 
aspru pe cel ce se află în ispită, ci mângâie-l așa precum tu însuţi ai 
vrea să fi mângâiat. 

Începătura oricărei ispite este nestatornicia duhului şi puţina 
încredere în Dumnezeu. Căci după cum o corabie fără cârmă e purtată 
ici și colo de valuri, asemenea omul slab și schimbăcios, care-și 
părăseşte hotărârile pe care le luase, este tălăzuit de tot felul de ispite. 


Se cade să veghem, mai osebit când se arată ispita, căci cu mult mai 
bine birui-vom pe vrăjmașş de nu-l vom lăsa să pătrundă în suflet, 
dându-l deoparte chiar în clipa când e gata să intre. Mai întâi se ivește 
în minte un gând simplu, apoi o să vină o închipuire, pe urmă plăcerea, 
pornirea destrăbălată şi în sfârşit consimțţirea. Așa că, puţin câte puţin, 
duşmanul cuprinde tot sufletul, când n-a găsit împotrivire chiar de la 
început. 

Să ne ferim de judecăţile cele îndrăzneţe 

Zace în noi o tainică răutate, căreia-i place să descopere 
nedesăvârșirile fraților noștri și iată de ce, gata stăm să-i judecăm, 
uitând că judecata inimilor numai dreptul lui Dumnezeu este. În loc de 
a cerceta cu atâta pornire ispititoare cugetul altuia, să ne coborâm în al 
nostru. Găsi-vom destule temeiuri să fim îngăduitori față de aproapele 
nostru și să tremurăm pentru noi înşine. Nu ai decât sarcina ta însăţi şi 
nu vei răspunde decât de tine. „Nu judeca ca să nu fi judecat”. 

Faptele dragostei 

Pentru nimic în lume și de dragul nimănui, nu se cade să faci nici 
cel mai mic rău, cu toate acestea, ca să aduci un ajutor celui care are 
nevoie de el, poţi uneori să amâni o bună lucrare sau să o înlocuiești cu 
alta mai bună, căci atunci n-ai nimicit binele ci l-ai schimbat în unul 
mai mare. 

Trebuie să suferim nedesăvârşirea altuia 

Ceea ce omul nu poate îndrepta în sine însuși sau în alții, trebuie 
să le sufere cu răbdare, până ce Dumnezeu poruncește altfel. Cugetă că 
poate e mai bine să fie așa, ca să fi cercat prin răbdare, fără de care 
meritele noastre nu sunt mare lucru. Trebuie în toate acestea să te rogi 
lui Dumnezeu să te ajute să biruieşti aceste piedici, sau să le suferi cu 
blajinătate. Dacă cineva, lămurit odată sau de două ori, nu cade la 
aceeași părere cu tine, nu mai avea dispută cu el, ci încredințează toate 
în mâna lui Dumnezeu care ştie a scoate binele din rău, ca astfel să se 
împlinească voia Sa. Şi să fie slăvit în toți robii Săi. 

Dă-ți osteneala să suferi cu răbdare lipsurile și slăbiciunile 
altora, oricare ar fi ele, pentru că și tu ai multe din acestea pe care 
trebuie să le sufere alţii. Că Dumnezeu a rânduit astfel, ca să ne 
învăţăm a ne purta sarcina unii altora - căci fiecare are sarcina sa - 
nimeni nu-i fără lipsuri, nimeni nu-și este îndestulător sieşi, nimeni 
nu-i atât de înțelept să se poată îndruma singur, dar se cade să ne 
suferim, să ne mângâiem şi să ne ajutăm, să ne învăţăm și să ne 


îndrumăm unii pe alţii. Ceea ce te face atât de supărăcios nu-i zelul 
pentru aproapele, ci o iubire de sine, năzuroasă, arțăgoasă, 
posomorâtă. Pietatea cea adevărată e blajină și răbdătoare, fiindcă ea 
te arată cine eşti... 

Despre viața monahicească 

Trebuie să capeţi deprinderea de a te frânge pe tine însuţi în 
multe lucruri, dacă vrei să păstrezi pacea şi buna înțelegere cu alții. 
Nu-i puţin lucru să trăieşti într-o mănăstire sau într-o altă viață de 
obște. Să nu dai niciodată prilej de plângere împotrivă-ți şi să fi 
credincios cu statornicie în acestea până la moarte. 

Haina și tunsoarea înseamnă puțin. Schimbarea obiceiurilor și 
desăvârşita ucidere a patimilor face pe adevăratul călugăr. Cel ce caută 
altceva decât pe Dumnezeu și mănăstirea sufletului, nu va găsi acolo 
decât supărări și suferinţe. 

Ai venit aici ca să slujeşti, nu ca să poruncești. Află că ai fost 
chemat să suferi şi să te trudești, iar nu ca să flecărești într-o deșartă 
trândăvie. Ajută-mi, Doamne, în sfintele mele hotărâri şi în slujba mea; 
dă-mi a începe bine acum, căci ceea ce am început acum nimica este. 
Căci omul își pune în gând, dar Dumnezeu hotărăște, iar nu omul este 
acela care își alege calea sa. 

Nu sta niciodată cu totul fără nicio treabă; citește, scrie, te roagă, 
meditează, sau lucrează ceva folositor pentru obştea fraților. 

Îndeletnicirile care nu sunt săvârşite laolaltă cu ceilalţi nu 
trebuie lăsate să fie văzute în afară, căci e mai bine să fie săvârşite în 
taină cele care sunt numai ale fiecăruia în parte. Păzește-te totuși să nu 
fi nepăsător pentru îndeletnicirile cele săvârşite laolaltă și prea grăbit 
pentru cele numai ale tale. Dar, după ce ai îndeplinit cu credinţă și în 
totul îndatoririle ce ţi-au fost puse înainte, dacă-ți mai prisoseşte 
vreme, dăruiește-ţi şi ție însuţi, după cum te va povățui evlavia ta. 

Citeşte mai degrabă ceea ce atinge inima decât ceea ce 
depărtează mintea. 

De vei ști să laşi pe oameni într-ale lor, în curând te vor lăsa şi ei 
să faci ce vrei. 

Nu trage spre tine treburile altuia și nu te încurca deloc în cele 
ale oamenilor mari. 

Dacă nu eşti băgat în seamă de oameni nu te întrista, ci 
îngrijeşte-te să ai o bună viețuire, cu destulă îngrădire, așa cum se 
cuvine unui slujitor al lui Dumnezeu și unui evlavios monah. 


Mai drept ar fi să te învinuieşti pe tine însuți și să acoperi pe 
fratele tău. Dacă voieşti să fi suferit de alţii, suferă-i tu pe ei mai întâi. 
Nu-i mare lucru să trăiești bine cu oamenii blajini și buni, căci aceasta 
place din fire tuturor a, dar să trăiești în pace cu oamenii asprii, 
stricați, destrăbălaţi, sau care ţi se împotrivesc, aceasta-i un mare har, 
o virtute plină de curaj și vrednică de laudă. 

Orice, om sau neam, care ar sfărâma această lege sau ar tăgădui 
aceste învățături, fie chiar numai într-un singur loc, acel om, acel neam, 
răzvrătit împotriva lui Dumnezeu, capătă de îndată pedeapsa 
fărădelegii sale. De voiești ceea ce Dumnezeu voiește și ceea ce-i 
folositor aproapelui, te vei bucura de slobozenia lăuntrică. 

O inimă curată străbate Cerul și iadul. 

Dacă este vreo bucurie în lume, este cea pe care o are o inimă 
curată. 

Să faci totdeauna binele şi să nu-l socoteşti puţin este semnul 
unui suflet smerit. Să nu voieşti mângâierea nici unui om, înseamnă o 
mare curăţie și o mare încredere lăuntrică. Când nu cauţi în afară nicio 
mărturie în folosul tău semn este că te-ai încredinţat în totul lui 
Dumnezeu. 

Nu dori niciodată să fi lăudat sau iubit înaintea altora, căci 
aceasta nu-i partea lui Dumnezeu, cu care nimeni egal nu poate fi. Nu 
dori de asemenea să-și aibă cineva inima prinsă de tine și nici tu însuți 
să fi prins de dragostea cuiva, ci lisus Hristos să fie în tine şi în tot 
omul de bine. 

Îți trimite necazuri şi pedepse, primeşte-le cu bucurie, căci 
totdeauna, pentru mântuirea ta a făcut sau a îngăduit toate câte ni se 
întâmplă. Amin. 

Sfântul Marcu Ascetul 

Dacă eşti iubitor de învăţătură fă-te iubitor și de osteneală. Căci 
simpla osteneală îngâmfă pe om. 

Necazurile care vin asupra oamenilor, sunt roadele păcatelor 
proprii. lar dacă le răbdăm prin rugăciune, ne vom bucura iarăși de 
venirea lucrurilor bune. 

Cel ce vrea să facă ceva şi nu poate, e socotit de cunoscătorul de 
inimi, Dumnezeu, ca şi când ar fi făcut. lar aceasta trebuie să o 
înţelegem atât cu privire la cele bune, cât şi la cele rele. 

Păcat spre moarte este păcatul nepocăit. Chiar de s-ar ruga un 
sfânt pentru un asemenea păcat, al altuia, nu e auzit. 


Cel ce face binele și caută răsplată, nu slujeşte lui Dumnezeu ci 
voii sale. 

Cel ce-a păcătuit, nu va putea scăpa de răsplată decât printr-o 
pocăință corespunzătoare cu greșeala. 

Despre iubire și dragoste 

În vremea ispitelor, să nu părăseșşti mănăstirea ta, ci suferă cu 
vitejie valurile gândurilor și mai ales pe cele ale deznădejdii și ale 
moleșelii. Căci așa fiind probat cu bun rost prin necazuri, vei dobândi o 
nădejde și mai întărită în Dumnezeu. lar de o vei părăsi, te vei afla 
neprobat, lipsit de bărbăţie și nestatornic. 

De vrei să nu cazi din dragostea cea după Dumnezeu, să nu lași 
nici pe fratele tău să se culce întristat împotriva ta, nici tu să nu te culci 
scârbit împotriva lui, ci „mergi şi te împacă cu fratele tău” și venind 
adu lui Hristos, cunoştinţă curată prin rugăciune stăruitoare, darul 
dragostei. 

Nu da urechea ta limbii celui ce defaimă, nici limba ta urechii 
iubitorului de ponegrire, ascultând sau grăind cu plăcere cele rele 
împotriva aproapelui, ca să nu cazi din dragostea dumnezeiască şi să te 
afli străin de viața veşnică. 

Nu primi bârfa împotriva părintelui tău, nici nu-l încuraja pe cel 
ce-l necinsteşte pe el ca să nu se mânie Domnul pentru faptele tale şi să 
te stârpească din pământul celor vii. 

Închide-i gura celui ce bârfeşte la urechile tale, ca să nu 
săvârşeşti păcat îndoit împreună cu acela: pe tine obișnuindu-te cu 
patima pierzătoare iar pe acela neoprindu-l de a flecări împotriva 
aproapelui. 

Să nu loveşti vreodată pe vreunul din fraţi, mai ales fără pricină 
şi fără judecată, ca nu cumva, nerăbdând jignirea, să plece şi să nu mai 
scapi niciodată de mustrarea conştiinţei, aducându-ți (aminte) 
pururea întristarea în vremea rugăciunii și răpindu-ți mintea de la 
dumnezeiască îndrăznire. 

Să nu suferi bănuieli, sau măcar oameni care îţi aduc sminteli 
împotriva altuia. Căci cei ce primesc smintelile în orice chip, față de 
cele ce se întâmplă cu voie sau fără de voie, nu cunosc calea păcii, care 
duce prin dragoste la cunoştinţa lui Dumnezeu pe cei ce o iubesc pe ea. 

Încă nu are dragoste desăvârșită cel ce se mai ia încă după 
părerile oamenilor. De pildă pe unul iubindu-l şi pe altul urându-l 
pentru pricina aceasta sau aceea; sau pe același odată iubindu-l, altă 


dată urându-l, pentru aceleaşi pricini. 

Despre rugăciunea cea curată 

Că orice rugăciune ce s-ar face, sau e cerere sau rugăminte, sau 
mulțumită sau slavă. lară când mintea ajunge în stări duhovnicești, 
atunci nu mai are rugăciune. Una este rugăciunea şi alta este 
contemplaţia în vremea rugăciunii, deşi au pricina una în alta. 
Cercetează şi vei vedea că dacă mintea a intrat în contemplaţie nu mai 
e niciuna din toate acestea, nici nu cere ceva în rugăciune. Foarte rar 
sunt aceia care să se fi învrednicit, cu multă voinţă, ca să ajungă la 
rugăciunea curată. 

Că aveau Sfinţii Părinţi obiceiul de a numi rugăciune toate 
pornirile cele bune şi toate lucrările cele duhovnicești. Căci iată că 
vedem că atunci când preotul stă pregătit la rugăciune, cerând milă de 
la Dumnezeu și rugându-se şi concentrându-și mintea, atunci vine 
Sfântul Duh peste pâinea şi vinul care sunt în Sfântul Altar. 

Încă şi lui Zaharia, în vremea rugăciunii, i s-a arătat îngerul 
prorocindu-i naşterea lui loan. De asemenea lui Petru, când se ruga în 
casă în ceasul al șaselea, i s-a arătat acea vedenie care l-a îndemnat să 
cheme neamurile, când a văzut pânza cea pogorâtă din ceruri şi 
animalele care erau în ea. Și lui Corneliu în vremea rugăciunii i s-a 
arătat îngerul și i-a spus cele ce erau scrise despre dânsul. Și iarăși lui 
lisus, fiul lui Navi, când se plecase la rugăciune i-a vorbit Dumnezeu. O 
ce taină înfricoşată este aceasta! Astfel că toate vedeniile care se 
descoperă în sfinți în vremea rugăciunii se arată. 

Despre călugări 

Pe măsură ce omul se fereşte ca să stea de vorbă cu alți oameni, 
pe aceeași măsură se învrednicește el să aibă îndrăzneală față de 
Dumnezeu cu mintea lui. Și cu cât taie omul mai mult mângâierea din 
lumea aceasta cu atât se face vrednic de a se bucura de Dumnezeu 
întru Duhul Sfânt. Și precum pier peştii din lipsă de apă, tot aşa pier şi 
din inima călugărului mișcările cel înțelegătoare, dacă el se amestecă și 
petrece prea adeseori cu mirenii. 

Mai bun este un mirean, oricât de ticălos ar fi şi oricâte rele ar 
pătimi în viață, decât un călugăr care pățește rele şi petrece împreună 
cu mirenii. 

Temut este de draci și iubit este de Dumnezeu şi de îngerii lui, 
cel ce cu mare fierbinţeală și râvnă ziua și noaptea caută pe Dumnezeu 
în inima lui, dezrădăcinează din ea momelile care cresc de la 


vrăjmașul. Pentru cel curat cu inima locul cel înțelegător este în sine 
însuşi. 

Iară mâniosul, cel iute, cel iubitor de slavă, lacomul, cel nesățios 
şi cel învăluit de ale lumii și cel ce voiește să-și facă voile sale și cel 
amar ca fierea şi cel plin de patimi, aceștia îşi duc o viață într-o 
învălmăşeală de noapte și de întuneric şi umblă pe pipăite, fiind în 
afară de ţara vieţii și a lumii. Că ţara aceea este sortită celor buni, celor 
smeriți cu cugetul şi celor ce-și curățesc inimile lor. Nu poate vedea 
omul frumusețea care este înăuntrul său, până ce nu disprețuiește și 
nu urăște frumuseţea toată care este în afară de el. 

Şi nu poate omul privi cu cunoştinţă spre Dumnezeu, până ce nu 
s-a lepădat de lume în chip desăvârșit. 

Cu cât limba se depărtează de multă vorbire cu atât primeşte 
mai multă lumină, ca să deosebească gândurile, căci şi mintea cea mai 
binecuvântată se zăpăceşte prin multă vorbire. 

Cel ce e sărac de lucrurile lumii, se îmbogățește de Dumnezeu și 
cel ce iubeşte bogăţia, sărac va fi de Dumnezeu. 

Despre păzirea și ferirea de cei leneşi şi trândavi și că din 
apropierea de aceştia se face stăpână peste om lenea şi trândăvia și 
omul se umple de toată patima cea necurată. 

Cine-şi opreşte gura de la clevetire îşi păzeşte şi inima de 
patimi. În tot ceasul vede pe Domnul (că doar cugetul lui este pururea 
la Dumnezeu) și goneşte de la dânsul pe draci și smulge rădăcinile 
răutăților. 

Cela ce-și cercetează sufletul ceas de ceas, inima lui se bucură de 
descoperiri noi. Şi cela ce-şi controlează privirea minţii înăuntrul său, 
acela vede raza Duhului. Cel ce a urât toată răspunderea vede pe 
Stăpânul său înăuntrul inimii sale. 

Dacă iubeşti curăţia, întru care poţi vedea pe Stăpânul tuturor, 
să nu cleveteşti pe nimeni și nici să nu asculți pe cineva clevetindu-l pe 
fratele tău. 

lată, Cerul este în tine dacă tu ești curat, şi în tine vei vedea pe 
îngeri cu lumina lor și pe Stăpânul lor împreună cu ei şi în ei. 

Cel ce pe bună dreptate este lăudat nu se păgubeşte. lar dacă va 
deveni iubitor de laude, atunci își va pierde plata. 

Gura care nu grăieşte bucuros tâlcuiește tainele lui Dumnezeu, 
iar cel grabnic la vorbă se depărtează de ziditorul lui. 

Cel ce urmează pe iubitorul de Dumnezeu se va îmbogăți de 


tainele lui Dumnezeu. lar cel ce urmează pe omul nedrept și trufaș 
acela se depărtează de Dumnezeu și va fi urât de prietenii săi. 

Cel tăcut va câștiga în orice lucru rânduiala smereniei și fără 
nevoință va stăpâni patimile. 

Prin necontenită meditare despre Dumnezeu, se dezrădăcinează 
şi gonesc patimile. 

Precum în clipele de linişte şi de seninătate pe marea cea văzută 
înoată delfini, aşa în vreme de linişte şi de seninătate pe marea inimii, 
netulburată de mânie și de pornire, mereu se mișcă tainele și 
descoperirile dumnezeieşti şi o bucură pe ea. Amin. 

Cuvântul 42 despre puterea şi lucrarea răutății păcatului. Cum 
se formează și cum încetează ea 

Câtă vreme nu urăște omul din inimă cu adevărat pricina 
păcatului, el nu este slobod nici de plăcerea de a-l lucra. Aceasta este 
luptă foarte puternică, care se împotrivește omului până la sânge. 

Rugăciune: 

„Doamne, Cel ce Eşti izvor a toată ajutorarea. Tu poți să întăreşti 
în clipele acestea care sunt clipe de mucenic, sufletele cele ce cu 
bucurie s-au logodit cu Tine, Mirele Ceresc, şi au rostit făgăduințele de 
sfințenie, cu pricepere şi cu mișcări curate, fără vicleşug. De aceea 
dă-le lor putere, să surpe zidurile și întăriturile şi cetățile câte sunt 
ridicate împotriva adevărului, ca să nu greșească ţinta din pricina 
silniciei, în clipa în care se dă o luptă pe viaţă şi pe moarte”. 

Păziți-vă iubiții mei de nelucrare (trândăveală). Că o moarte 
vădită se ascunde în ea (în trândăveală). Fiindcă în afară de ea nimic 
nu poate robi cu plăcere pe monah. 

În ziua judecății nu pentru Psalmi sau pentru rugăciune ne va 
osândi pe noi Dumnezeu, ci fiindcă noi, părăsindu-L pe Acesta, am lăsat 
pe draci să intre. 

Cel ce nu-și supune voia sa lui Dumnezeu, supus va fi de 
vrăjmașul său. Căci orice lucru bun voim să-l facem, nu-l putem face 
fără de Dumnezeu, după cum grăieşte Domnul în Scripturi. 

Lume numeşte Scriptura lucrurile materiale, iar lumești sunt cei 
ce zăbovesc cu mintea la ele. Pe aceștia îi îndeamnă: „Nu iubiţi lumea, 
nici cele din lume!” Pofta trupului, pofta ochilor şi trufia vieţii nu sunt 
de la Dumnezeu, ci de la lume, și cele urătoare... 

Monah este cel ce și-a desfăcut mintea de lucrurile pământeşti și 
prin înfrânare, prin dragoste, prin cântare de Psalmi și prin rugăciune, 


se lipește statornic de Dumnezeu. 

* 

la seama dintre supărare şi durere, precum şi faptul că durerea 
e urmarea plăcerii, iar supărarea a slavei deșarte. 

Sfântul Isaac Sirul 

Deci, dacă i se întâmplă cuiva să fie ispitit şi să-l silească cineva 
să calce vreuna din aceste porunci ale mele, adică să părăsească 
înţelepciunea sau să lepede cinul călugăresc sau să lepede credința sau 
să renunțe pentru lupta pentru Hristos sau să calce vreuna din 
poruncile Lui, și dacă el nu se înfricoșează și nu se împotrivește cu 
bărbăţie ispitelor, atunci el cade din adevăr. Deci, să trecem cu vederea 
din toată puterea noastră trupul, și sufletul să-l dăm în seama lui 
Dumnezeu şi în numele Domnului să începem lupta cu ispitele. 

Să nu ceri sfat de la cineva care nu vieţuiește ca tine oricât ar fi 
acela de înțelept. Ci mai bine arată-ţi gândurile tale unui om simplu, 
dar încercat în lucrurile acestea, decât celui ce vorbește cu 
înţelepciune, din cercetare și nu din pățanie. 

Şi ce este experiența? A avea experienţă nu înseamnă să te duci 
şi să cercetezi vreun lucru fără să ai în tine cunoştinţă de el, ci să simţi 
prin încercare cu fapta dacă este acel lucru de folos, dar pe dinăuntru 
este plin de păgubire. De aceea iarăși unii oameni suferă pagubă, din 
lucruri care sunt în aparenţă folositoare. Și în lucrurile acestea nici 
mărturia cunoștinței nu este adevărată. Deci ia-l pe acela sfetnic, care 
ştie să pună la încercare prin răbdare, lucrurile socotinței. 

De aceea nu tot omul este vrednic de credință când dă sfaturi, ci 
numai acela care mai întâi a ştiut să se cârmuiască pe sine, chiar dacă a 
fost slobod și nu se teme de defăimare, nici de clevetire. 

Când vei da de pace fără tulburare în calea ta, atunci teme-te 
căci stai departe de calea cea dreaptă pe care calcă picioarele 
ostenitoare ale sfinților. Cu cât înaintezi în calea care duce la Cetatea 
Împărătească, cu cât te apropii de cetatea lui Dumnezeu, să-ţi fie ție 
semn aceasta: te vor întâmpina ispite puternice. Și cu cât te apropii de 
Dumnezeu şi cu cât sporeşti, cu atât se măresc ispitele împotriva ta. 

Răbdarea 

Toate împrejurările și toate necazurile, care nu au parte de 
răbdare, vor fi îndoit pedepsite. Că prin răbdare, omul leapădă 
primejdia. Împuţimea sufletului este maică a muncirii. lar răbdarea 
este maică a mângâierii și este o putere care se naște din inimă largă. 


Și această putere omul n-o află în necazuri, decât cu Harul lui 
Dumnezeu, care se află printr-o rugăciune strânsă și prin vărsare de 
lacrimi. 

Îngustime sufletească 

Când vrea Dumnezeu să aducă asupra omului necazuri mai 
mari, îl lasă în mâna îngustimii sufleteşti. Și aceasta dă naștere în om la 
o putere mare de trândăvie, prin care sufletul e sugrumat și care-i dă 
gustul lumii. Și apoi se ridică asupra omului duhul ieșirii din minţi, din 
care izvorăsc nenumărate ispite: tulburarea, mânia, hula cârteala, 
gândurile de răzvrătire, mutarea din loc în loc și celelalte asemenea 
lor. lar dacă mă întrebi care este pricina acestora îţi răspund: lenevirea 
ta. Și leacul este smerenia minții. 

Smerenia poate să rupă gardul acestor răutăți. Smerenia trebuie 
căutată cu tot sufletul. Că pe măsura smereniei tale ţi se dă și răbdare 
în primejdiile tale. Şi pe măsura răbdării tale ţi se ușurează sarcina 
necazurilor tale și dobândeșşti mântuirea. 

Despre rugăciune 

În veacul viitor nu ne vom ruga lui Dumnezeu ca să cerem ceva, 
căci în acea Patrie a libertăţii, firea noastră nu se schimbă nici nu se 
abate din frică de împotrivire, ci desăvârşită este în toate. 

Lumea aceasta este o călătorie cu nevoinţe și un stadion de 
alergare. Și răstimpul acestei vieţi este vremea de luptă. În ţara unde e 
luptă şi în vreme de război, nu este nicio lege. Adică Împăratul nu pune 
margini şi măsuri ostașilor Săi până la sfârşitul războiului, când toţi 
oamenii se adună în faţa porţilor Împăratului Împăraţilor şi fiecare 
este cercetat acolo, dacă a avut răbdare în luptă, dacă nu s-a lăsat 
biruit sau dacă dimpotrivă, a întors spatele (a fugit). 

* 

Prin smerenie, chiar dacă nu ai fapte, multe păcate ţi se iartă. lar 
faptele fără smerenie nu-ţi sunt de niciun folos; dimpotrivă, multe rele 
ne găsesc nouă. 

* 

Deci, Doamne, mă bucur de aceasta, în neputinţe, în necazuri, în 
temniţă, în lanţuri, în nevoi, fie de la fire, fie de la fiii firii mele, fie de la 
vrăjmașii ei, eu rabd toate, adică rabd ispitele mele, ca să se 
sălășluiască în mine puterea lui Dumnezeu. 

* 


Precum din iubirea pântecelui se naște tulburarea gândurilor, 


tot astfel, din multă vorbire şi din neorânduiala vorbelor, se naște 
necunoștinţa și ieşirea din minţi. Grija de lucrurile lumești tulbură 
sufletul și învăluirea cu ele tulbură mintea și o scoate din liniştea ei. 

Se cuvine călugărului care s-a predat pe sine ca un ogor lucrării 
celei din ceruri, mereu, în toată vremea, să fie fără de nicio grijă 
lumească pentru ca cercetându-se pe sine, să nu afle în sine absolut 
niciun lucru al veacului acestuia de acum. Pentru ca gol de aceste 
lucruri, fără de încetare, ziua şi noaptea să petreacă în legea Domnului. 

Ostenelile cele trupești fără de curățirea minții, sunt ca un 
pântece neroditor şi ca niște sâni uscați. Că prin ele nu se poate 
apropia sufletul de cunoașterea lui Dumnezeu. Că ele fac trupul să se 
istovească dar nu se îngrijesc să dezrădăcineze patimile din minte. De 
aceea nu vor secera nimic. 

* 

Nu este curat cu fecioria (feciorelnic) cel ce-și păzeşte trupul 
neîntinat de vreo împreunare, ci cel ce se sfieşte (se rușinează de sine) 
şi atunci când este singur. 

Dacă iubeşti înțelepciunea, gonește gândurile ruşinoase, 
îndeletnicindu-te cu citirea și cu rugăciunea cea neîncetată și apoi te 
înarmează împotriva pricinilor firii. Căci nu poţi vedea în sufletul tău 
curăţire fără de acestea. 

Dacă eşti cu adevărat milostiv, atunci când ești jefuit de ale tale 
pe nedrept, nici nu te necăjeşti înăuntrul tău, nici nu vorbeşti despre 
paguba ta altora. 

Despre adevărata smerenie 

Cel cu adevărat smerit, când este nedreptăţit, nu se tulbură nici 
nu se apără în privința acelui lucru de care a fost nedreptăţit. Și 
primeşte clevetirile ca și cum ar fi adevărate şi nu se îngrijește să 
convingă pe oameni că a fost clevetit ci îşi cere iertare. Că unii și-au 
atras asupră-le numele de neastâmpărațţi, deși în realitate nu era așa, 
iară alții au răbdat să fie numiţi curvari, deși erau departe de curvie şi 
rodul păcatului, pe care nu-l făcuseră. Cu lacrimi l-au mărturisit în 
public şi-şi cereau iertare pentru o nelegiuire care n-o făcuseră, deşi 
erau încununaţi cu toată curăţia și nevinovăția în sufletele lor, cu 
plângere de la cei ce-i nedreptăţiseră. 

Tu crezi că ai smerenie; alții se învinovăţesc pe sine-şi, tu însă 
nu suferi nici când alții te învinovăţesc și te declari plin de smerenie. 
Dacă ești smerit cu cugetul, pune-te singur la încercare şi vezi dacă 


poți răbda nedreptatea, fără să te tulburi. 

Cu luare aminte să vorbești în fața unuia care-i trufaș în cuget și 
bolnav de pizmă. Căci pe măsură ce tu vorbeşti el răstălmăcește 
spusele tale după bunul lui plac şi din lucrurile cele bune pe care le-ai 
spus, el caută prilej de a face pe alții să se poticnească. 

Despre clevetire 

Când cineva începe să clevetească pe fratele său de faţă cu tine 
arată-te posomorât la față. Dacă faci așa, te păzeşti de clevetire și în 
fața lui Dumnezeu și a clevetitorului. 

În acea zi în care deschizi gura ta ca să acuzi pe cineva, 
socotește-te mort în fața lui Dumnezeu și toate faptele tale zadarnice, 
oricât s-ar părea că pe bună dreptate și ca să zidești, te-a îndemnat 
gândul să vorbeşti. 

În ziua în care eşti necăjit pentru vreun frate, care este oarecum 
neputincios să se stăpânească la bine și la rău, în trupul lui sau în 
cugetul lui, ca un mucenic să te socoteşti pe tine în ziua aceea și să te 
simţi ca un pătimitor pentru Hristos şi ca unul care s-a învrednicit ca 
să-L mărturisească. 

Despre milostenie 

Când dai ceva, celui care are nevoie, veselia feţei tale să fie mai 
mare decât darul tău şi cu vorba fă-l să-şi uite necazul. Și dacă faci așa, 
bucuria este mai mare în mintea lui decât darul tău și decât nevoia 
trupului. Amin. 

Războiul duhovnicesc 

Fiule, când vrei să te apropii, să slujeşti Domnului, găteşte 
sufletul tău spre ispite. Sfinții Apostoli, cei strămutați din lumea 
aceasta de dragostea Mântuitorului şi care, deși se vedeau în lume, nu 
erau din lume, totuși au fost prevestiți de Mântuitorul prin cuvântul 
către Petru: 

„Simone, Simone, iată Satana v-a cerut pe voi ca să vă cearnă ca 
pe grâu. lar eu M-am rugat pentru tine ca să nu scadă credinţa ta”. 

Pricepem din aceasta cum că războiul nevăzut, care se încinge 
între suflet și diavol, e îngăduit de Dumnezeu să dea în stadia vieţii 
acesteia. El are legi după care trebuie să urmăm întocmai, ca să nu 
pierdem vremea, mântuirea şi smerenia. Căci zice credința dintre 
Sfinţi: „Ia ispitele şi îndată nu mai e nimeni, care să se mântuiască”. 

Războiul ispitelor e focul care lămurește ce suntem fiecare: 
lemne, pietre, aramă, paie, câlți, pământ sau cenușă. 


Războiul duhovnicesc seamănă întrucâtva cu războiul lumii. Şi 
unul şi altul te desface de viața aceasta. Numai ispitele, necazurile și 
tot felul de încercări ale războiului nevăzut izbutesc să ne tocească pe 
deplin gustul de lumea aceasta și să ne aducă la un fel de moarte față 
de lume, care-i smerenia deplină şi condiția de căpetenie a rugăciunii 
neîncetate. 

Lupte după lege 

Cei ce nu urmăresc în viaţa aceasta nimic mai mult decât să fie 
fericiți în lume și tihniți în trup, aceștia n-au război cu diavolul: pe 
aceştia îi are fără război. Căci câtă vreme umblă după tihneală și 
fericire deșartă n-au să se trezească din vraja vrăjmașă, care-i ține bine 
încleștați în lumea aceasta sensibilă care-i duce prin nebăgare de 
seamă la pierzare sigură. De aceea a zis oarecine că cea mai 
primejdioasă temniţă e aceea în care te simţi bine: nu vei ieşi din ea 
niciodată. 

Războiul începe abia cu cei ce vor să-și refacă fericirea raiului 
pierdut, strădanie pentru care învaţă să se desprindă pe rând din toată 
tihneala şi slava deșartă a vieţii acesteia. Și începe așa: 

Toate patimile sau lucrările împotriva firii se ivesc mai întâi în 
minte, în partea cea mai subțire a făpturii noastre nevăzute. Aci vine 
un chip sau un gând al lumii acesteia și stă ca o momeală. lar mintea, 
dacă e neînvățată sau neprevăzută despre lucrarea străină, ca un miel 
neștiutor, vede lupul şi se duce la el, crezând că e oaie. lar dacă lupul 
mai e și viclean se îmbracă în piele de oaie și bietul miel, neavând 
mirosul oii cercat, tot de-a zburda se duce în colții lupului flămând. 

Prima întâlnire între minte şi diavol e la linia momelii, pe care o 
flutură el în văzul minţii. Dacă mintea nu bagă momeala în seamă, 
vrăjmașul stăruie cu ea, o arată mai sclipitoare, ca s-o arate iubită 
minţii. Aceasta e a doua înaintare a războiului sau asupreala. Dacă la 
asupreală a reușit să fure minte cu momeala și să o facă să vorbească 
împreună, avem înaintarea la unire. 

Mintea însă se trezește, că a fost furată de gând străin și că se 
află în altceva decât în ceea ce-i era dat după fire; iar când își dă seama 
de ea însăși și de cele în care se află, avem lupta cea de gând la o clipă 
hotărâtoare. Se va învoi mintea ca să meargă după momeală mai 
departe sau se va întoarce de la dânsa? Aici e lupta, și clipele sunt 
scumpe și de cele mai multe ori, viața întreagă a unuia sau o mulțime 
de înși, atârnă de lupta nevăzută a câtorva clipe. 


Dacă întârziem să ne luptăm, se poate întâmpla ca fără de veste 
să fim învăluiţi la minte de partea poftei sau a iuțimii, asupra cărora 
încă aruncă vrăjmaşul aprinderea sa. Prin urmare, ostaș al lui Hristos, 
lupta trebuie dată grabnic şi după lege. 

lată cum descrie Sfântul Marcu Ascetul, iscarea războiului 
nevăzut: „momeala aruncată de Satana”. 

Încă din Vechiul Testament se cunoaște războiul cel de gând, 
despre care David scrie aceasta: „Fiica Babilonului (înțelegeți: Satană, 
Satană) dornică de pustiire, ferice de cel ce-ţi va plăti după fapta ce 
ne-ai făcut nouă; ferice de cel ce va lua și va lovi de piatră pruncii tăi”. 

Gândurile celui rău, nălucirile lui, idolii (ideile fixe ale lui), 
momelile sale, aceştia sunt pruncii vaviloneşti sau „puii de drac”, după 
cum îi numește Sfântul Maxim. lar piatra este Hristos sau credinţa în 
El, temelia cetăţii sufletului, piatra cea din capul unghiului, pe care 
zidarii vremii de atunci nu au băgat-o în seamă. Ori, întru nimeni altul 
nu este mântuire, căci nu este sub cer niciun alt nume dat nouă 
oamenilor, întru care să ne mântuim. De piatra aceasta trebuie să 
lovim pruncii vaviloneşti. Căci cine va cădea pe piatra aceasta se va 
sfărâma, iar pe cine va cădea ea, îl va spulbera. De aceea Sfântul loan 
Scărarul zice: „Ca numele lui lisus Hristos, armă mai tare, în cer și pe 
pământ nu este”. Cerul este mintea și pământul este inima în care 
trebuie să se depene rugăciunea neîncetată a preasfântului nume: 
„Doamne lisuse Hristoase Fiul lui Dumnezeu, miluiește-mă pe mine 
păcătosul”, întorcându-se ca o armă mereu întinsă asupra vrăjmașului. 

Pe trepte de-a râpa 

Deci vremea de luptă are o clipă de mare cumpănă, și anume: 
dacă mintea nu-și aduce aminte cu credinţă de „Doamne lisuse...”, i se 
întâmplă că încuviințează momeala vrăjmașului. Aici e granița între 
lupta după lege şi căderea în fărădelege. Deci, mintea căzută în hotarul 
fărădelegii, dă încuviințarea ei voinţei, căreia încă-i suflă vicleanul 
boarea ameţirii. Voința ia hotărârea întotdeauna după sfatul minții și 
niciodată înainte. 

Darul libertăţii voinţei ni l-a dat Dumnezeu ca pe o mare cinste, 
şi prin el avem a spori până la măsuri dumnezeiești. lată de ce toată 
strădania dezrobirii puterilor sufletești, din patimile contra firii, duce 
de fapt la redobândirea libertăţii de fii ai lui Dumnezeu, de fii ai 
adevărului, care face liberi pe cei ce stau în adevăr și nu stau în 
minciună și-n tatăl minciunii. Prin darul libertăţii voiţei, avem de suit 


de la chip la asemănare. Pentru refacerea sau crearea din nou a omului 
a venit Dumnezeu între oameni și tot de aceea petrece cu noi, cu 
fiecare rând de oameni, în tot chipul silindu-se să ne dezlege libertatea 
voinței din lanţuri străine, iar noi nepricepuții, după puţin, iarăși ne 
predăm spre și mai grele lanţuri. lubirea înclină libertatea ca pe o 
cumpănă. 

Deci, dacă mintea va iubi momeala străină și sfatul viclean, va 
înclina cumpăna liberei alegeri spre momeala și sfatul străin. Așa se 
deschide spărtura în cetate și se năpustesc puhoaiele de vrăjmași, care 
aşteptau ascunși afară. Și repede urmează jalnică pustiire în cetatea 
sufletului: împlinirea cu lucrul și repetarea faptei aceleia până ajunge 
deprindere sau obicei. Înrădăcinarea sufletească şi trupească a omului, 
până la neputința de a se mai împotrivi, sau până a nu vrea să se mai 
împotrivească. Aşa se întâmplă că lucrarea (firii) împotriva firii i se 
face omului a două fire - firea fărădelegii sau legea păcatului. 

Totuşi omul, slăbindu-i puterile, îşi dă seama că robește 
vrăjmașului, căci de unde odată pruncii vaviloneşti erau micuți şi-i lua 
în glumă, acum s-au făcut bărbați şi-i simte cum îi fură puterile, iar lui, 
din multă păcătuire, i s-a stins puterea voinței de a se împotrivi. Când 
avea puterile întregi, n-asculta de povaţă, iar acum când nu le mai are, 
le-ar întoarce lui Dumnezeu, dar nu le mai are de unde. Toată vigoarea 
tinereţii o dă cui nu trebuie, iar bătrâneţea hârbuită umblă s-o dea lui 
Dumnezeu. Ce socoteală? 

Câteodată primeşte Dumnezeu şi cioburile, însă numai dacă au 
mai rămas puteri şi pentru cea mai de pe urmă luptă, mai grea ca cea 
dintâi, care e pe viață și pe moarte. Căci vrăjmașul, care pustiește prin 
patimi, când află că mintea, împinsă de strigarea conştiinţei, vrea să 
facă răscoală împotriva robiei sale, vine cu asprime mare, dovedind 
sufletului că n-are chip de scăpare. lar ca pedeapsă, precum că sufletul 
a îndrăznit una ca ceasta, diavolul umblă să-l dea legat la un chinuitor 
mai greu: duhul deznădejdii. 

Trebuie să spunem că fiecare din patimile de căpetenie pot duce 
zidirea lui Dumnezeu, până la căderea cea mai de pe urmă, fie ea 
omorârea de sine, fie nebunia, fie chiar îndrăcirea. De pildă: lăcomia de 
avere, lăcomia de putere şi fumul mândriei pe câţi nu i-a luat de minte 
şi s-au omorât! Boalele de pe urma curviei, pe câți nu i-a adus ca să-şi 
pună capăt zilelor? Care a sfârşit bine dintre beţivi, care n-au vrut 
nicidecum să se lase de patima lor? Dar și lenea poate face nebuni, 


când se vede în primejdii. 

De unde atâta pustiire? De la o clipă fără de Dumnezeu a minții, 
clipă în care vrăjmașul ia furişat undița iadului pe gât învăluită 
meșteșugit într-o momeală a unui lucru sensibil al lumii de aici. 

Potrivnicul ispiteşte cu momeala plăcerii pe tot omul spre 
patima spre care-l prinde că are pornirea mai mare: pe cel aplecat spre 
trup cu desfrânarea, pe cel înclinat spre gânduri, cu înțelepciunea 
veacului acestuia, care pe mulți i-a rătăcit de Dumnezeu și pe puţini i-a 
întors, pe cei dornici de Cuvântul lui Dumnezeu îi ispiteşte cu Biblia, 
încât în zilele noastre se văd mulţi călători la iad cu Scriptura în mână. 
Toţi cei ce umblă după plăceri, de orice fel, nu vor scăpa de primejdii 
căci sub orice plăcere e încolăcit un şarpe. 

Cum a murit Constantin Brâncoveanu și copiii săi 

Plenipotenţiarul venețian la Țarigrad, Andrea Memno, a fost de 
față în 15 august 1714, la scena execuţiei lui Constantin Brâncoveanu 
Vodă și a membrilor familiei sale uciși din porunca sultanului Ahmed. 
În scrisoarea sa către dogele Veneţiei, plenipotenţiarul său raportează 
astfel: 

Duminică 15 august de dimineaţă, s-a tăiat capul bătrânului 
principe al Vlahiei, tuturor fiilor lui şi unui boier care-i era vistier. 

lată cum s-a făcut: 

Încă de dimineață Sultanul Ahmed se puse într-un caic 
împărătesc şi veni la seraiul zis foişorul Jalikiacs pe canalul Mării 
Negre, în fața căreia era o mică piață, unde au adus pe Brâncoveanu 
Voievod, pe cei patru băieţi ai lui și pe vistierul Văcărescu, i-au pus în 
genunchi unul lângă altul la oarecare depărtare, un gâde le-a scos 
căciulile din cap şi Sultanul i-a mustrat făcându-i haini. Apoi le deteră 
voie a face o scurtă rugăciune. 

Înainte de a se ridica securea asupra capului lor fură întrebaţi 
dacă voiesc să se facă turci şi atunci vor fi iertaţi. Glasul cel înăbușit de 
credință al bătrânului Brâncoveanu răsună şi zise înspăimântat de 
această insultă: 

„Fiii mei! lată, toate avuţiile și tot ce am avut am pierdut; să nu 
ne pierdem însă şi sufletele! Stați tare şi bărbăteşte, dragii mei, şi nu 
băgaţi seamă de moarte. Priviţi la Hristos Mântuitorul nostru câte a 
răbdat pentru noi şi cu ce moarte de ocară a murit; credeţi tare întru 
aceasta şi nu vă mișcaţi nici vă clătiţi din credința cea pravoslavnică 
pentru viaţa și lumea aceasta”. 


La aceste cuvinte Ahmed se făcu ca un leu turbat și porunci să li 
se taie capetele. Gâdele înfiorător, ridică securea şi capul marelui 
vistier Enache Văcărescu se rostogoli pe pământ. Apoi se începu cu 
uciderea copiilor. Când gâdele ridică securea la capul feciorului celui 
mai tânăr al domnului, Beizadea Mateiaș, numai de 16 ani, acesta se 
îngrozi de spaimă; sărmanul copilaș, văzând atâta sânge de la fraţii lui 
şi de la Văcărescu, se rugă de Sultan să-l ierte, făgăduindu-i că se va 
face turc. Însă părintele său, Domnul, al cărui cap căzu în urmă, 
înfruntă pe fiul său și zise: „Mai bine să mori în legea creştinească, 
decât să te faci păgân, lepădându-te de lisus Hristos pentru a trăi 
câțiva ani mai mult pe pământ! 

Copilașul ascultă și ridicând capul, cu glas îngeresc zise gâdelui: 
„Vreau să mor creştin. Loveşte!” 

În urmă ucise și pe Brâncoveanu. 

O Doamne! O Doamne! Pana-mi tremură când vă scriu 
Excelenţă. Ceea ce am văzut... Mă întreb: putut-a fi de față cineva să nu 
fi plâns, văzând capul nevinovatului Mateiaş tânăr tinerel, 
rostogolindu-se pe jos, lângă capul părintelui său care se apropiase 
de-al copilului... părea a-l îmbrăţișa... 

Gâdele stropit de sângele creştinesc, face un salut Sultanului 
Ahmed şi se retrage. Sultanul însoțit de plenipotențţiarii Germaniei, 
Rusiei, Angliei se ridică să plece. Văzându-mă cu ochii înlăcrimați 
spuse Sultanul că regretă acum ceea ce a săvârșit... 

Sfântul Teofilact al Bulgariei. Pentru milostenie 

„Dacă cineva nu voiește să lucreze, atunci nici să nu mănânce”. 
Voi însă nu vă opriţi de a face bine unii altora. Să nu-i socotiți ca pe 
nişte vrăjmași pe cei nelucrători, şi leneși, ci să-i sfătuiți ca pe niște 
frați, pentru ca să se îndepărteze și să lase lenevirea, dar să nu-i 
ocărâți, nici să-i înfruntaţi, pentru că-i veți milui (umili); ca eu acest 
chip să se folosească de la voi trupește şi sufleteşte. Căci cel ce 
sfătuieşte pe fratele său, nu publicăricește meteahna lui înaintea 
acelora, ci îndeosebi luându-l, îl sfătuieşte cu blândeţe frățească și cu 
dragoste, cum să se îndrepteze. Să se mâhnească creștinii și să-i doară 
inima, nu pentru că dau milostenie celor leneşi și nelucrători, ci pentru 
că aceia calcă legea lui Dumnezeu și să plângă pentru dânșii ca pentru 
nişte neputincioşi și bolnavi cu sufletul. Să asculte cuvintele acestea 
aceia care nu mai dau milostenie celor nelucrători, ci îi şi ocărăsc și îi 
zburătoresc cu pietre. Ce faci omule?... Pentru tine este sărac acela, 


adică pentru ca să vindeci tu ranele sufletului, cu iubirea de oameni și 
cu milostenia ce o dai lui și tu-l alungi pe el cu pietre sau cu ocări de la 
casa ta? De câtă nesimţire! De câtă necunoştinţă este fapta de acest fel! 
lar Domnul păcii să vă dăruiască însuși pacea pururea întru toate. Căci 
acest lucru e tot ce se caută, a avea creştinii pacea întru chipul (pe 
chip), încât a nu avea prilej de a se sminti despre nicio parte, de cuvânt, 
nici de lucru, căci aşa având pace noi creștinii, vom îndrepta pe cei 
lucrători lesne şi fără greutate: căci niciun lucru nu ajută atât nouă 
spre a isprăvi cele ce voim, și spre a îndrepta pe frate, decât chipul şi 
cuvântul cel paşnic și netulburat, încât a nu ne arăta că cercetăm și 
înfruntăm cu vrăjmășie pe frații noştri cei ce greşesc. 

Domnul să fie cu toți. 

CAPITOLUL 3:  NEAJUNSURILE  DUHOVNICEŞTI ALE 
ÎNCEPĂTORILOR 

Înclinaţii spre trufie 

Înclinaţii spre zgârcenie duhovnicească 

Înclinaţii spre mânie 

Înclinaţii spre lăcomie duhovnicească 

Înclinaţii spre pizmă şi lume 

Vrăjmaşii omului duhovnicesc: lumea, trupul, diavolul 

Cei buni 

Liniştirea 

Postul 

Privegherea 

Psalmodia 

Rugăciunea 

Citirea 

Întrebarea celor cercaţi 

Milostenia 

Ce urmăreşte Dumnezeu 

Ceasul primejdiei 

Socotelile înțelepciunii cu moartea 

Cursele 

Greșelile iubirii şi dreapta socoteală 

Judecata milostivă 

Un tovarăș nevăzut și bun 

Cărarea Sfântului Pavel 

Despre dragoste 


Deșertăciunea deşertăciunilor 

Iubirea e cărarea 

Semnul crucii 

În pustia Carantaniei 

Din păcătoși, sfinți 

Lupta mântuirii 

Vrăjmaş milostiv și prieten viclean 

Puiul necurat 

Despre îngustimi și cretinism, sectarismul 

Lupta dintre ateism și creștinism 

Înclinaţii spre trufie 

Mai curând vor să dea lecții decât să primească. Ei osândesc în 
inima lor pe cei ce nu pricep credinţa după felul lor și această simţire, 
mai întâi tăinuită, o scot la iveală prin cuvinte şi atunci ți se pare că 
auzi pe fariseul care crede că preamăreşte pe Dumnezeu lăudându-se 
cu faptele sale şi dispreţuind pe vameșul. Asta înseamnă să faci pe voia 
diavolului. Acestea toate împing sufletul la mândrie și la trufie. Acestea 
nu sunt de niciun folos începătorilor (dar şi că ele îi schimbă în 
păcate). Căci nu pot să se mai sufere unul pe altul, și dacă se găseşte 
vreun concurent ca să-l înjosească pe aproapele său, aceste lucruri îi 
plac. Vor vedea paiul din ochiul fratelui lor, dar bârna din ochiul lor nu 
o vor vedea; ei vor strecura țânțarul altora și vor înghiţi cămila lor. 

Nu le plac duhovnicii care nu-i laudă în faptele lor și nu judecă 
buna lor lucrare, fiindcă astfel de ucenici nu caută decât să fie prețuiți 
şi lăudaţi în tot ceea ce fac ei. 

Încearcă să convingă pe alţii că ei au duhul desăvârșit și 
adevărata evlavie. 

Ajung chiar să nu-și mai mărturisească păcatele ca să nu se 
înjosească și ferind greșelile pentru a le face puţin mai grele (?). Se vor 
feri ca de foc să preamărească pe alţii, dar nu le displace să fie 
preamăriți ei. Ba câteodată merg până acolo ca să ceară ca să-i 
preamărească oamenii. Începătorii scapă foarte rar de vreuna din 
aceste slăbiciuni. 

Înclinaţii spre zgârcenie duhovnicească 

Se tânguiesc atunci când nu primesc mângâierile care le 
aşteptau din partea duhovnicilor sau aproapelui. 

Caută a se umfla de sfaturi și învățături duhovnicești. 

Închină tot timpul cititului şi nu mai au timp pentru lucrarea (?) 


care este prima lor datorie. 


Înclinaţii spre mânie 

Au în permanenţă o proastă dispoziţie. 

Îşi fac datoria numai de mântuială. 

Se supără pentru toate fleacurile şi ajung câteodată de nesuferit. 
Pun vina pe greşelile altuia. 

Îi bârfeşte pe ceilalți. 

Face morală cu acreală, în ton, ca și când numai el ar avea 


dreptul la virtute. 


Înclinaţii spre lăcomie duhovnicească 

Se istovesc în canoane. 

Se dedau fără de frâu la posturi. 

Se sustrag din fața acelora care i-ar îndemna pentru hrana 


trupească. 


N-au dreaptă socoteală. 

Lucrează împotriva poruncilor. 

Doresc mai mult un canon trupesc decât un canon al judecății. 
Lipsa de ascultare de duhovnic. 

Se trufesc prin diferite osteneli fără dreaptă socoteală. 

Pe astfel de ucenici îi încurajează diavolul să facă astfel. 

Caută să smulgă duhovnicilor sfaturi după cum le place lor. 

În cazul că sunt respinşi au mâhnire ca de copii. 

Ceea ce fac, fac numai de mântuială pentru că sunt convinși că 


nu fac nimic bun înaintea lui Dumnezeu când nu lucrează cum le place 


lor. 


ori. 


Se împărtăşesc fără încuviințarea duhovnicului de mai multe 


Înclinaţii spre pizmă şi lume 

Îi sare în ochi binele duhovnicesc al aproapelui. 

Suferă când aude că cineva este lăudat. 

Virtutea altuia îl întristează și dacă are prilej o va prigoni și 


ponegri, cu scop de a-i risipi pe cât e posibil laudele. 


Doreşte să fie primul în toate. 

Vrăjmaşii omului duhovnicesc: lumea, trupul, diavolul 

Aceștia trei în mod sigur îi ies omului în calea duhovnicească. 
Cei buni 

Se arată prin smerenia lor. 

Nu țin seama de lucrurile lor personale și nu pun decât foarte 


puţin preţ pe ele. Cât despre alţii, tot li se pare mai presus. 

În toate lucrurile lor smerenia stăpânește. 

Cu cât lucrează mai mult cu atât își plac mai puțin. 

Dorinţa vie le este de-a place lui Dumnezeu. 

Tot ceea ce ostenesc ei pentru Dumnezeu li se pare nimic. 

Sunt foarte fericiți când nu sunt băgaţi în seamă şi când sunt 
criticați de alţii în lucrările lor. Când sunt lăudaţi de cineva ei sunt 
foarte uimiţi. 

Nu doresc altceva să înveţe decât numai ce le este de folos. 

Cei smeriți nu dau învățături nimănui. 

Liniştirea 

Petrecerea neîmpărtăşită, ferită de orice grijă a vieţii, ca astfel 
omul să poată, prin depărtarea de oameni și deâmpărtăşiri (?), să fugă 
de zgomot şi de cel ce „umblă răcnind ca un leu căutând pe cine să 
înghită”, prin întâlnirile și grijile vieţii. Trebuie să aibă numai o singură 
grijă, cum să placă lui Dumnezeu mai mult și să-şi facă sufletul 
neosândit în ceasul morții și să afle, cu toată sârguința, lucrările fine 
ale dracilor şi greşelile sale ce întrec nisipul mării. Cunoscându-le pe 
acestea omul plânge pururea, dar e mângâiat de Dumnezeu. 

Postul 

Postul cu măsură sau mâncarea odată în zi (a nu se sătura). 
Mâncarea să fie de un singur fel, din bucate neînsemnate și care se 
găsesc fără bătaie de cap și pe care nu le poftește sufletul. Să mănânce 
în fiecare zi un fel cu înfrânare. Vinul e folositor la bătrâneţe, la 
neputinţă și la frig și atunci puţin. lar la tinereţe, la căldură şi la 
sănătate mai bună este apa - dar și aceasta puţină, căci setea e mai 
bună decât toate poftele trupeşti. 

Privegherea 

E bine a folosi jumătate din noapte pentru somn, iar jumătate 
pentru psalmodie și pentru rugăciune, pentru suspine și lacrimi, ca 
prin postul și privegherea cu măsură, să se facă supus sufletului 
sănătos și gata spre tot lucrul bun, iar sufletul să capete bărbăţie şi 
luminare - ca să facă și să vadă cele cuvenite. 

Psalmodia 

Rugăciunea trupească prin psalmi și îngenuncheri ca să se 
deşire trupul şi să se smerească sufletul, ca să fugă vrăjmaşii noştri, 
dracii, şi să se apropie prietenii noștri, îngerii, şi așa să cunoască omul 
de unde primește ajutor. 


Rugăciunea 

Rugăciunea duhovnicească făcută prin minte care se fereşte de 
orice gând. Stând mintea în cele zise şi căzând la Dumnezeu cu 
înfrângeri negrăite, cere numai ca să facă voia dumnezeiască întru 
toate faptele cugetărilor sale, neprimind niciun gând, sau figură, sau 
culoare, sau lumină, sau foc, sau peste tot (orice) altceva ci ca una ce 
priveşte numai la Dumnezeu și vorbeşte numai cu El fiind ajunsă fără 
formă, fără culoare şi fără figură. Căci aceasta este rugăciunea curată, 
care se cade să o aibă cel lucrător. 

Citirea 

Pentru a învăţa din dumnezeieştile Scripturi şi viețile părinţilor 
cum să biruiască patimile și să dobândească virtuțile. Pentru ca să 
umple mintea lui cu cuvintele Duhului Sfânt și să uite cuvintele și 
gândurile necuvioase care le-a auzit fiind afară de chilie. Cel ce vrea să 
înveţe cunoştinţa de Dumnezeu, nu trebuie să fie numai cu auzirea. 
Pentru că altceva este auzirea şi altceva fapta. Cunoștinţa 
duhovnicească nu se iveşte numai din cugetare, ci se dă de la 
Dumnezeu după Har, celor smeriţi la cuget. Că cel ce citește Scripturile, 
poate le cunoaște în parte, nu e de mirare mai ales dacă e lucrător. Dar 
unul ca acesta nu are cunoștința lui Dumnezeu ci trebuie să asculte 
cuvintele celor ce au cunoştinţă de Dumnezeu: Proroci, Apostoli, Sfinţi 
Părinţi (Preoţi). 

Întrebarea celor cercaţi 

Despre orice cuvânt sau faptă se cade a întreba pe cei cercați 
pentru ca nu cumva din necercare, sau din plăcere de sine, înțelegând 
şi făcând ceva, unele în locul altora, să rătăcească și să cadă în părerea 
de sine, închipuindu-și că ştie cum trebuie, neştiind încă nimic, cum 
zice Apostolul. Monahul trebuie să aibă răbdare în toate cele ce vin 
asupra lui, pe care vrea Dumnezeu să le îngăduie asupra lui spre 
învăţare, spre cercare, spre cunoașterea slăbiciunii sale. Să nu se facă 
îndrăzneţ, să nu-şi piardă nădejdea în orice rău sau bine ce i s-ar 
întâmpla. E dator să se ferească de orice vis, de orice vorbă şi de orice 
lucru fără rost, şi să cugete la numele lui Dumnezeu, mai des decât 
răsuflă în toată vremea şi în tot locul și lucrul, și să cadă la EI din suflet, 
adunându-și mintea din toate lucrurile lumii și căutând să facă numai 
voia lui Dumnezeu. Atunci începe mintea să-și vadă greșeala sa ca 
nisipul mării, şi acesta este începutul luminării sufletului şi decada (?) 
sănătății lui. Atunci începe să înțeleagă binefacerile lui Dumnezeu și 


greșelile sale. De atunci păzeşte poruncile întru cunoştinţă, de la cea 
dintâi până la cea din urmă, fiindcă şi Domnul le-a pus ca pe o scară și 
nu poate cumva să treacă peste una ca să ajungă la alta, ci trebuie să 
înainteze de la cea dintâi la cea de-a doua și aşa mai departe, face pe 
om Dumnezeu, prin Harul Celui ce le-a dăruit pe ele celor ce (aleargă) 
aleg să le împlinească. 

Nicio altă făptură sau zidire însuflețită sau neînsuflețită n-a 
călcat voia lui Dumnezeu vreodată, ci numai firea omenească, care 
bucurându-se de multe binefaceri, a mâniat pe Dumnezeu necontenit. 

Milostenia 

Milostiv este cel ce miluieşte pe aproapele din cele ce le-a primit 
el de la Dumnezeu, fie bani, fie mâncări, fie tărie, fie cuvânt spre folos, 
fie rugăciune, fie putere de a mângâia pe cel ce are lipsă de ea, 
socotindu-se că e datornic. Săracul poate trăi fără să-l miluiască, după 
puterea sa, nu poate el însă să trăiască şi să se mântuiască. Milostenia 
desăvârşită este aceea pe care ne-a arătat-o Hristos, care a răbdat 
moartea pentru noi, punându-ne tuturor o pildă și un chip ca și noi să 
murim pentru alții, nu numai pentru prieteni ci şi pentru duşmani 
când vremea o cere. De la frica de Dumnezeu trece omul la buna 
cinstire. De la aceasta vine cunoştinţa prin care e sfatul și dreapta 
socoteală. 

Ce urmăreşte Dumnezeu 

Până la judecata din urmă, mântuirea se poate dobândi oriunde; 
şi pe câmpuri de bătaie; și se poate dobândi și în iad; și se poate pierde 
oriunde, şi în mănăstire, şi în ceata Sfinților Apostoli, şi s-a pierdut şi-n 
Rai. Tâlharul, răstignit pentru faptele sale, a sărit de pe cruce în Rai și 
Lucifer ca fulgerul a căzut din Ceruri. Orbul din naştere capătă vederea 
şi a văzut pe Dumnezeu şi a vorbit cu EI, iar fariseii templului o 
pierdeau, zicând că-l păcătos şi are drac. Cereau semn și umblau să 
omoare pe Lazăr cel înviat a patra zi din morți. Orbirea răutății, stând 
de-a pururea împotriva Adevărului, nu are leac, dar are pedeapsă. De 
aceea înfruntând mânia, a zis că vameşii şi păcătoasele vor lua-o 
înaintea „drepților” în Împărăția Cerurilor, şi că se face bucurie în 
Ceruri, pentru un păcătos ce se întoarce. 

Această întoarcere urmăreşte Dumnezeu să ne-o câştige, însă nu 
poate dacă nu ne învoim și noi. De aceea ne poartă pe tot felul de căi, şi 
ne cheamă cu tot felul de surle şi, dacă trebuie, ne grăieşte și cu tunul. 

Ceea ce urmărește Dumnezeu în tot chipul este mântuirea sau 


întoarcerea noastră duhovnicească spre El și Acasă, chiar dacă mai 
rămânem şi în viaţa aceasta. Oamenii însă, legaţi în neștiință, scurți la 
minte şi slabi în credință, urmăresc viața pământească și toată 
mâhnirea lor e pentru trupuri (Înţelepciunea lui lisus Sirah 41, 14). 

Cât ţine forma aceasta de viață, oamenii vor fi amestecați: cei 
din Noul Testament, fiii Harului, cu cei din Vechiul Testament, pe care 
numai frica legii îi mai ține în rânduială și oamenii fără niciun 
testament, oamenii fărădelegii şi ai neorânduielii fără leac, care sunt 
fiii celui rău. 

„Acela care iubeşte lucrurile bune și frumoase tinde de bunăvoie 
spre Harul dumnezeirii, fiind călăuzit de Providenţă prin rațiunile 
înţelepciunii. lar acela ce nu-i îndrăgostit de acestea e tras de la păcat 
împotriva voii lui, și lucrul acesta îl face judecata cea dreaptă, prin 
diferite moduri de pedepse. Cel dintâi, adică iubitorul de Dumnezeu, e 
îndumnezeit prin Providenţă, cel de-al doilea, adică iubitorul de 
materie, e oprit de Judecată să ajungă la osândă'. (Sf. Maxim 
Mărturisitorul, Răspunsuri către Talasie, întrebarea 54, Filocalia, Sibiu, 
1948, ed. I, vol. 3, p. 252). 

Drept aceea [HT01][HT02][HT03], până ce nu vom ajunge la 
aceeași părere cu Dumnezeu despre viața noastră pământească, 
precum și despre cealaltă, de pe celălalt tărâm, nu vom avea liniște în 
suflet, nici unii cu alţii, nici sănătate în trup şi nici în orânduirea 
omenească. 

Trebuie să ne plecăm înţelepciunii atotștiutoare a lui 
Dumnezeu, care, în tot ce face, urmăreşte înțelepciunea noastră, ori 
pricepem ori nu pricepem aceasta. Când ne plecăm capul și vrem și noi 
ce-a vrut Dumnezeu, în clipa aceea căpătăm liniștea sufletului, orice ar 
fi dat peste zilele noastre. Căci El e Stăpânul vieții și al morţii, de El 
ascultă zidirea și de El se teme iadul, şi din porunca Lui ascultă dracii 
de Satana al lor. „Toţi locuitorii pământului sunt nimica înaintea Lui; El 
face ce vrea cu oastea cerului și cu locuitorii pământului, şi nimeni nu 
poate să stea împotriva mâniei Lui, nici să-i zică: Ce faci?” (Daniil 4, 
32). 

Când a vrut să mântuiască pe Adam și cu toţi drepții, din iad i-a 
scos şi poate să scoată din ghearele morții pe oricine vrea. De aceea au 
şi zis Părinţii, mângâind pe oameni: „Că păcătos ca un drac de-ai fi, nu 
deznădăjdui de puterea lui Dumnezeu”, fiindcă oricine, care în 
primejdie de moarte fiind, de va chema numele Domnului își va mântui 


sufletul său, căci, în ce-l va afla moartea în aceea va fi în veci. lată de ce, 
neștiindu-ne sfârșitul, suntem datori a ne afla mereu în pocăință, ca 
într-însa să fim socotiți în veci. Amin. 

Ceasul primejdiei 

Mulţime de oameni însă nici grijă nu au de cuvintele chemării 
acesteia, oricât le-ar vedea cu ochii şi-ar trece prin ele. Dacă nici după 
asprimea unor atare chemări, care ustură pielea vieţii, oamenii totuşi 
nu se întorc la Dumnezeu, viața începe să fie în primejdie: încep 
necazurile morții, surlele chemării a patra. 

Viaţa o avem de la Dumnezeu: Prin El trăim și ne mişcăm și 
suntem (Fapte 17, 28). Adică Dumnezeu este izvorul, susținătorul și 
rostul sau destinul vieţii noastre. Dacă mergem așa, potrivit acestora, 
avem viaţa asigurată de Dumnezeu, iar dacă nu urmăm aşa, ci încâlcim 
viața noastră în toate fărădelegile și spurcăciunile, care îndrăcesc şi 
sufletul şi trupul și o ducem așa vreme îndelungată, atunci Dumnezeu 
- după greşeala noastră - se desface de viaţa noastră. Totuși nu se 
desface îndată după greşeală, ci rabdă o vreme rătăcirea omului, a 
fiului Său mai mic, în tot chipul chemându-l, până în sfârșit 
deznădăjduieşte de mântuirea multora (?!). 

lar moartea o avem de la ucigașul. Deci, când oamenii se bagă cu 
totul în voile dracilor, viaţa le e în primejdie şi primejduiesc şi pe alții. 
lar de se leagă ca robii cu inima de lumea aceasta și de voile trupului, 
cele împotriva firii, mintea li se strâmbă, încât nu mai deosebesc 
adevărul de rătăcire; atunci Dumnezeu se îndepărtează din mintea, din 
inima și din voinţa lor și ajung că nu vor să mai ştie de Dumnezeu și 
aşa vine osânda la moarte, şi așa vine prăpădul în fiecare rând de 
oameni. Întâi e moartea sufletească a ateismului, a necredinței, pe 
urmă se arată şi moartea din afară a trupului, după vrednicie şi spre 
înţelepciunea multora. 

La început oamenii trăiau mai mult. „Toate zilele lui Matusalem 
au fost 969 de ani, apoi a murit”. (Facere 5, 27). Cu trecerea de vreme, 
înmulțindu-se oamenii pe pământ, s-a înmulţit şi stricăciunea, 
desfrânarea, în oamenii aceştia, pentru că sunt numai trup. Și a zis 
Dumnezeu: „Nu va rămânea Duhul Meu în oamenii aceștia, pentru că 
sunt numai trup, deci zilele lor să fie numai 120 de ani” (Facere 6, 3). 
lar după trecere de vreme și înmulțirea fărădelegilor între oameni, 
David zice: „Toate zilele vieţii noastre sunt 70 de ani, iar pentru cei mai 
în putere 80 de ani; iar ce este mai mult decât aceștia, nu-i decât 


osteneală și durere” (Psalm 89, 10). 

Aşa era în vremurile de demult. Astăzi, mulțimea bolilor şi 
desimea războaielor mult a mai scurtat viața oamenilor. 

Noi nu mai suntem sub împărăţia legii vechi, ci în Împărăția 
Harului câştigat nouă de Mântuitorul Hristos ca să ne mântuim. Dar 
dacă nepriceputul de om se ține împotriva lui Hristos, de dragul 
fărădelegilor, cade din Har sub lege, și așa atârnă asupra lui pedeapsa 
cu moartea năprasnică, ce se împlinește prin războaie şi nenorociri, 
întocmai cum scrie la lege: 

Cel ce bate pe tatăl său sau pe mama sa să fie omorât (Ieşire 21, 
15). 

Cel ce va grăi de rău pe tatăl său sau pe mama sa, acela să fie 
omorât (leşire 21, 17). 

Cine nu ascultă de preoţi, unul ca acela să moară (Deuteronom 
17,12). 

Păziți deci ziua de odihnă, căci ea e sfântă pentru voi. Cel ce o va 
întina, acela să fie omorât. Tot cel ce va face într-însa vreo lucrare, 
sufletul acela să fie stârpit din poporul Meu (Ieşire 31, 14). 

Pe vrăjitori să nu-i lăsaţi să trăiască (leşire 22, 18). 

Tot cel ce se împreună cu dobitoacele să fie omorât (Ieşire 22, 
19). 

La nicio văduvă şi la niciun orfan să nu faceţi rău! lar de le veţi 
face rău și ei vor striga către Mine, voi auzi plângerea lor, și se va 
aprinde mânia mea și vă voi ucide cu sabia, şi vor fi femeile voastre 
văduve şi copiii voştri orfani (Ieşire 22, 22 - 24). 

Dacă însă va ucide cineva cu vicleșug și cu bună ştiinţă pe 
aproapele său, să fie omorât. 

Tot cel ce va munci în ziua odihnei să fie omorât (leșire 31, 15). 

Cel ce scoate sabia, de sabie va muri şi va pieri (Matei 26, 52). 

Cei ce se împărtăşesc cu nevrednicie, furând Sfânta 
Împărtăşanie, încă se fac vinovaţi de moarte. Despre ei încă zice 
Sfântul Pavel: „Mulţi dintre voi sunt slabi şi bolnavi și o bună parte 
mor” (I Corinteni 11, 30). 

Toţi însă care cu bună știință fac unele ca acestea fără să se 
pocăiască, vor muri în fărădelegile lor, în morți năprasnice. Pentru că: 
„Focul şi grindina, foamea și moartea, dinţii fiarelor şi șerpii și sabia 
izbânditoare, toate acestea spre pedeapsă sunt făcute, ca să piardă pe 
cei necredincioşi'. 


Primul care a furat Sfânta Împărtășanie a fost luda, fiul pierzării, 
care s-a spânzurat şi a căzut din spânzurătoare de şi-a spart capul, ia 
crăpat pântecele în două şi i s-au vărsat toate măruntaiele, luând astfel 
plata fărădelegii sale (Fapte 1, 18). 

lată ce lucruri trebuie să scoatem din noi şi dintre noi, că 
acestea aduc ceasul primejdiei de moarte şi sabia atârnă nevăzut 
asupra vieţii. lar dacă în loc de îndreptare, pentru care ne dă 
Dumnezeu oarece vreme de necaz, noi însă totuși ne îndărătnicim cu 
mintea împotriva voinţei lui Dumnezeu, se întâmplă că, plinind măsura 
fărădelegilor, cade sabia şi se împlântă în capul care nu mai are minte. 

Socotelile înțelepciunii cu moartea 

Când nu mai răspund oamenii la chemarea dragostei lui 
Dumnezeu, dau de asprimea dreptăţii Sale, când, spre pedepsirea 
răutății, îngăduie războaiele. Atunci viaţa oricui se află în primejdie de 
moarte, şi a celor de acasă şi a celor de pe fronturi. 

Să cercetăm, între marginile îngăduite, pricina aceasta a 
războaielor, care pe mulți îi spală de fărădelegi în șiroaie de lacrimi. 
Luăm ca gând de ajutor de darea răspunsului voința lui Dumnezeu, 
care urmărește ca toți oamenii să se mântuiască şi la cunoștința 
adevărului să vie. Drept aceea, Dumnezeu, cel milostiv întru dreptăți, 
pe cei nebăgători de seamă sau potrivnici - dar totuși oameni 
cumsecade - abia cu ajutorul primejdiei îi înduplecă, să vrea şi ei ce 
vrea Dumnezeu, adică mântuirea, singurul lucru cu adevărat de 
trebuință. Al doilea gând de ajutor este primirea de mai înainte ca bun 
a ceea ce orânduiește şi face Dumnezeu, să ne bucurăm de hotărârea 
Lui, chiar dacă nu pricepem aceasta. lar gândul al treilea e că în 
suferințe fără de voie s-au mântuit cuvioșii; tot așa şi cu suferințele 
războaielor, mult mai mult se mântuiesc pe fronturi, decât s-ar mântui 
acasă. 

Obişnuit, lumea crede că mor în războaie cei răi şi scapă cei 
buni. Este şi nu este așa, pentru că numai singur Dumnezeu ştie şi ţine 
socoteala fiecăruia. Unul din sfinţi a zis: „Caprele eu sunt; iar oile 
Dumnezeu le cunoaște și le știe”. Pe urmă numai Dumnezeu ştie - şi 
precum ştie și face - dacă pentru cineva e mai de folos viața sau mai 
mult îi foloseşte mutarea din viață. Apoi Dumnezeu, în atotputernicia 
Sa, foloseşte şi pe cei răi, pe necredincioși, pe cei fără niciun 
Dumnezeu, ba chiar şi pe draci, ca printr-înşii să aducă mântuirea, 
celor ce cu tot dinadinsul vrea ca să se mântuiască şi care sunt de 


mântuit. 

Aşa bunăoară, cineva încărcat de păcate, cum l-au povăţuit cei 
trei „prieteni” ai săi, ajunge la strâmtoare şi nevoie mare. Necazurile îi 
mai topesc trupul, îi mai subţiază mintea și aşa găseşte pe Dumnezeu 
ca pe singura scăpare a sa din primejdii. Acum I se roagă pentru prima 
dată, şi poate ca niciodată. Deci, cu prilejul târcoalelor morții în jurul 
vieţii sale, Dumnezeu în atotștiința Sa, văzându-l că s-a îndreptat pe 
calea bună pentru toate zilele vieţii lui, pe care le-ar mai avea de trăit - 
dacă ar fi cuminte - în chip nevăzut şi minunat îl scapă de moarte 
sigură. Dacă însă îl ştie, că mai târziu ar avea o pocăință și mai bună, îl 
va îngădui prin mai multe şi mai grele primejdii, scăpându-l de fiecare 
- căci necazurile spală petele păcatelor de pe haina noastră nevăzută - 
şi mai târziu îl scoate din topitoarea suferințelor, fie spre viața cea fără 
de trup, fie întorcându-l spre viața pământească, ca pe un înţelepțit. 

Pe cei ce însă n-au statornicie în bine şi iarăși s-ar întoarce la 
rele, uitând făgăduinţa ce-au făcut-o la strâmtoare, pe unii îi scoate din 
viața cea deșartă, atunci când după ştiinţa lui Dumnezeu, au ajuns la 
cea mai bună pocăință din viaţa lor, ca în aceea să se ocrotească în veci 
fără de sfârşit. Aceştia așa-s mai de câștig pentru mântuire, primindu-i 
Dumnezeu cu o cât de câtă pocăință. 

Pentru cei ce trecuți prin suferințe au câștigat întărire și 
statornicie spre bine şi printr-înșii știe Dumnezeu că ar dobândi 
mântuirea şi a altora, pe aceştia îi scapă și-i întoarce iar acasă. De 
cumva iarăși se dedau stricăciunii și îngrămădirii de păcate, iarăși îi 
cheamă la școală. Și aşa face de câte ori trebuie şi cu toţi câți trebuie. 

Cu cei răi şi, după știința lui Dumnezeu fără întoarcere, printre 
alte neştiute taine, are și aceste două socoteli: sau îi pierde în grabă, în 
chip năprasnic, ca să nu-şi mai înmulțească relele, şi aşa mai ușor să se 
osândească; sau că prin răutatea lor vrea să răsplătească, să 
ispășească, să întoarcă, sau să mântuiască pe oarecare din cei de acasă, 
mai zăbavnici la pocăință sau îndărătnici la sfatul și la rugămintea 
celor buni. 

lar pe al treilea fel de oameni, pe cei buni, prin darul lui 
Dumnezeu, îi scoate din viața cea deşartă, fie știindu-i că ar avea să 
cadă mai târziu, tinzându-și la fărădelegi mâinile lor - și așa-și 
îngreuiază sau îşi pierd mântuirea lor - fie că, plăcuțţi fiind lui 
Dumnezeu, i-a pus la încercare și i-a aflat lui - și vrednici, precum 
scrie: (lipseşte citatul - e din carte) 


Înţelepciune 3: 

1. Sufletele drepţilor sunt în mâna lui Dumnezeu și nu se va 
atinge de dânsele munca. 

2. Părutu - s-a în ochii celor nepricepuţi că drepţii sunt morți cu 
desăvârşire și ieşirea lor din lume e o mare pedeapsă. 

3. Și mergerea lor de la noi sfărâmare, iar ei sunt în pace. 

4. Chiar dacă în fața oamenilor au îndurat munci, nădejdea lor e 
plină de nemurire. 

5. Şi puţin fiind pedepsiţi, mare răsplată vor primi, că Dumnezeu 
i-a încercat pe dânșii și i-a aflat lui - şi vrednici. 

6. Ca aurul în topitoare, aşa i-a lămurit, şi ca pe o jertfă de 
ardere întreagă, așa i-a primit. 

7. Străluci-vor în ziua răsplătirii... 

lar dacă sunt câte unii răi fără de leac și nu pățesc nimic din 
necazurile oamenilor, trebuie că i-a lepădat Dumnezeu și-i lasă să se 
desăvârşească în rele, ca să ia osânda veşnică - precum s-a spus la cele 
pentru Saul. 

O taină a lui Dumnezeu e şi aceasta: Nu pedepsește toată 
răutatea tuturor, aici și numaidecât; precum nici nu slăvește bunătatea 
tuturor, aici și numaidecât. Că dacă ar face așa, atunci și oamenii ar 
face binele de frică; mântuirea ar fi de silă, iar nu o faptă a libertății şi a 
dragostei. Apoi, dacă repede ar pedepsi tot răul, Dumnezeu ar fi un 
fricos, un neputincios la o măsură omenească, sau cel mult îngerească, 
şi ne-ar da să înțelegem că se teme de rău şi-şi apără stăpânirea - cum 
fac oamenii. Ci tocmai prin faptul că îngăduie răilor să-şi facă de cap, 
şi-i lasă pe oameni neînfricați de pedeapsa năprasnică, ne dovedeşte 
atotputernicia Sa, veşnic liniștită asupra răului - atotputernicie, sub 
ocrotirea căreia, prin virtutea credinţei, stăm liniștiți și noi, primind 
palmele și scuipările răului, ca pe niște mărturii ale neputinței aceluia, 
în fața atotputerniciei lui Dumnezeu, care ne întărește cu liniştea Sa. 

Cu aceea că nu pedepseşte răutatea numaidecât, îi întinde ispite 
puternice, să se desăvârșească şi ea spre pedeapsă sigură în ziua 
judecății. lar dacă totuşi, uneori pedepsește năprasnic vreo fărădelege, 
o face ca să mai pună frâu răutăţii între oameni, și mai ales să nu scadă 
în credință începătorii, şi să nu se piardă dintre oameni conștiința 
răsplătirii după fapte. 

Deci, ori că răsplăteşte, ori că nu răsplătește, fie binele, fie răul, 
un singur lucru e sigur: că vine o răsplată sigură și veșnică, și că 


biruieşte binele asupra răutății. Apoi, prin răbdarea multor neştiuţi de 
oameni, atotputernicia și dreptatea lui Dumnezeu sfarmă mereu 
porțile iadului, cu puterea Bisericii văzute şi nevăzute. 

Oricât ni s-ar părea de neobişnuit, dar adevărul acesta rămâne: 
„Că ne-a trimis Dumnezeu în lumea aceasta, ca să ne învăţăm a ne 
lepăda de ea şi s-o căutăm pe cea adevărată”. 

Pentru iubitorii de Dumnezeu nu este durere, nu este primejdie 
- afară de păcat - și nu este moarte; ei trebuie fericiți şi urmaţi cu 
aceeași lepădare de sine şi de viață, oricând vremea ne-ar cere-o. 

Deci nu sunt de plâns decât necredincioșii care s-au stins în 
necredinţă, ca nişte înstrăinați şi potrivnici lui Dumnezeu. Dar e bine 
să se ştie că viaţa în primejdii pe mulţi i-a scos din numărul morţilor şi 
i-a primit Dumnezeu din braţele morţii în Împărăţia vieţii. Amin. 

Cursele 

Unii îşi taie mintea în Scripturi. Cu trecerea de vreme Satana s-a 
mai iscusit în rele. Pe cine poate să-l întoarcă împotriva lui Dumnezeu, 
o face, rânjind bucuros; pe cine iubeşte pe Dumnezeu, dar călătorește 
fără sfat şi întrebare, îl învaţă și el să-l iubesc ă pe Dumnezeu, și-l laudă 
că bine face, fără să priceapă unul ca acesta, că a căzut la laudă străină 
şi că în credinţa lui s-a încâlcit un fir subţire de putere vrăjmaşă. 

Videanul bagă de seamă ce face Dumnezeu și face şi el la fel. 
Trimite Dumnezeu slujitori, trimite și el; trimite Dumnezeu vedenii, se 
arată şi el; propovăduiește Dumnezeu iubirea de oameni fără 
deosebire și margini, propovăduieşte și el. Cu un cuvânt: contraface tot 
ceea ce face Dumnezeu și dă pe râpă de oameni cu mulțimea 
înșelăciunilor. S-a făcut de-o îndrăzneală nemaipomenită, încât și 
lumina dumnezeiască o contraface, nu în înțelesul că s-ar putea 
apropia să strâmbe adevărata lumină, căci l-ar face scrum şi nu poate 
sta într-însa, ci năluceşte și el o lumină, cu care năluceşte pe cine poate 
şi pe cine vede că umblă cu îndrăzneală după daruri dumnezeiești, 
înainte de dobândirea smereniei statornice. 

De aceea e bine să lămurim, după putere, și acest ucigaș vicleșug 
al nălucilor, fiindcă de la o vreme încoace mulţi se ivesc și multă 
tulburare fac printre oameni. lată cum vine cursa aceasta: 

Videanul are două feluri de momele, după iubirea omului, care 
înclină, fie spre pierzare, fie spre mântuire. Este și-o „ispită a 
mântuirii” în care au căzut mulţi înșelaţi, zicând că-s mântuiţi, când de 
fapt ei n-au săvârşit de fapt nici alergarea și nici după lege n-au luptat. 


Este şi ispita sfințeniei, este şi ispita misiunii sau a trimiterii de la 
Dumnezeu precum este şi ispita muceniciei. În toate aceste ispite cad 
cei ce ocolesc osteneala, minţile înguste, care spun că nu mai au nimic 
de făcut, decât să creadă și să se socotească a fi şi ajuns sfințenia, 
misiunea, mucenicia și celelalte năluci ale minţii înșelate. Au și ei o 
osteneală, aceea de-a ajunge la darurile mai presus de fire înainte de 
vreme şi ispitind pe Dumnezeu. 

Deci, nu-i de mirare că-i dă în robia înșelătorului de minte, ca 
să-i chinuiască. 

Câte unii mai aprinşi la minte, fie de la fire, fie de la boli, 
neavând cercarea dreptei socoteli, scâncesc în inima lor după daruri 
mai presus de fire îmbulziți nu de vreo virtute, ci de iubirea de sine. 
Având aceștia iubirea fără de minte, pe care vor s-o cinstească cu 
daruri mai presus de fire, Dumnezeu îngăduie duhului rău să-l 
amăgească desăvârşit, ca pe unii ce îndrăznesc să se apropie de 
Dumnezeu, necuraţi la inimă. De aceea, pentru îndrăzneală, îi dă pe 
seama vicleanului să-i prăpădească. Astfel, când atârnă de Dumnezeu o 
atare pedeapsă peste un oarecare, îl cercetează Satana luând chipul 
mincinos al lui Hristos, și grăindu-i cu mare blândeţe, îi trântește o 
laudă cu care-l câştigă fulgerător și poate pentru totdeauna, ca pe unul 
ce, pe calea cea strâmtă şi cu chinuri ce duce la Împărăţie, umblă după 
„plăceri duhovniceşti”. lată-l cu momeala pe gât. De-acum, după 
oarecare şcoală a rătăcirii, când încrederea îi va fi câștigată desăvârşit 
şi-i va fi întărită, prin potriviri de semne prevestite, ajunge încrezut în 
sine şi în hristosul lui, încât şi moarte de om e în stare să facă, 
întemeindu-se pe Scriptură. 

lată cum puiul de drac al iubirii de sine, făcându-se bărbat și 
ajutat prin vedenii mincinoase de tatăl său, tatăl minciunii, strâmbă 
mintea bietului om, încât i se va părea păcatul virtute dumnezeiască. 
Ba încă omorând pe cei ce nu cred în el, i se va părea că face slujbă lui 
Dumnezeu (Dumnezeu care l-a înșelat pe el). 

Când stai de vorbă cu câte unul din aceștia, te uimește 
convingerea şi siguranţa lui, uneori şi legătura cu judecată a cuvintelor 
lui, şi nu poți prinde repede că stai de vorbă cu un înșelat şi un sărit la 
minte. Asta, până nu-i afli prima spărtură a minții, de la care apoi, toate 
meșteșugurile vicleanului trebuie să-ți dea arama pe faţă. Trebuie să-i 
prinzi momeala pe care a înghiţit-o și care, cel mai adesea, e căderea la 
laudă cu care tatăl minciunii şi-a amăgit pruncul iubirii de sine, pe care 


l-a clocit cu atâta osârdie cel amăgit la minte. Biserica înşiră printre 
păcatele minții şi prejudecățile. 

O mărturie din Scriptură a celor zise ne va dumeri mai bine. Era 
pe vremea prorocilor mincinoșşi din zilele lui Ilie și a regelui Ahav. 
Prorocul Ilie vestise regelui mustrarea lui Dumnezeu, necazurile și 
moartea ce-l va ajunge în zilele urmașilor săi (3 Regi 22). 

Duhul care a ieşit şi-a stat înaintea feței Domnului și s-a făcut 
duh mincinos în gura prorocilor, căruia i-a zis Domnul: „Du-te și fă cum 
ai zis”, e acelaşi care a cerut de la Dumnezeu să cerce pe lov (lov 1). 

Cu îngăduirea lui Dumnezeu, Satana îi cerne pe oameni, și-i 
culege pe toți cei ce umblă în lumea aceasta după plăceri, chiar 
duhovniceşti, numai să-i prindă, că încă nu s-au lepădat desăvârşit de 
iubirea de sine și de orice spurcăciune a vieţii, după atâta și atâta 
propovedanie a Bisericii. Căci patima aceasta face pe om să cadă, lovit 
de săgețile laudei, şi să se trezească cu mintea înșelată și sărită din 
socoteala smereniei. 

Că iată, pe cei ce n-aveau curăţia vieții - lingăii de la curtea 
regelui Ahav - i-a dat înșelăciunii desăvârşite a regelui minciunii, şi 
sfatul lor era minciună şi ispită regelui iubitor de slavă deșartă, ispită 
în care trebuia să cadă și regele, ascultătorul lor, pentru păcatele sale. 

Ca şi înşelaţii aceia care l-au pălmuit pe adevăratul proroc al lui 
Dumnezeu, așa şi prorocii mincinoşi din zilele noastre sunt de o 
îndrăzneală nemaipomenită, și pălmuiesc smerenia, dându-se pe ei de 
ceva mare: „Ilie”, „loan”, „Hristos”, „Fiul Omului”, „Dreptul Judecător”, 
şi aşa mai departe. Pretind ascultare de la oameni pentru că Dumnezeu 
i-a trimis să spună la lume... lucruri de care îţi ţiuie urechile auzindu-i, 
şi-ţi îngheață inima. 

Pe semnele următoare se pot cunoaște că nu mai sunt întregi la 
minte: 

1. Se dau pe sine ceva mare, cum s-au dat altfel toţi ereticii 
vremurilor, pe care i-a afurisit Biserica prin sfintele soboare. 

2. Cad la laudă, având o smerenie mincinoasă. 

3. Se ţin pe sine mai presus de Scriptură (unul chiar mi-a 
rupt-o), mai presus de Biserică şi sfinți. 

4. Mor după a fi ascultați și crezuţi de oameni. 

5. Fierb de mânie când nu sunt luaţi în serios. 

6. Adesea au „grăire în duh”, cu „duhul” care-i poartă și-i învaţă. 

7. Nu vor nici în ruptul capului să-și controleze prin preoți cele 


auzite de la „duhul” lor. 

8. Câte unii, cu toate acestea, arată o evlavie neobișnuită: 
mărturisind pe Hristos, pe Maica Domnului, făcându-și şi Sfânta Cruce, 
bătând metanii, sărutând icoane, ba și Sfânta Împărtășanie luând-o și 
jurându-se că sunt oamenii lui Dumnezeu, iar ei sunt înșelați. 

9. Fac pe prorocii și împrăștie spaimă între oameni. Multe 
prorocii li se împlinesc, dar multe nu. Asta atârnă de puterea de 
străvedere a „duhului” care le spune ce le spune, ca unul ce n-are 
învelitoarea trupului, şi de aceea prinde cu oarecare vreme înainte, 
cele ce le apropie Dumnezeu de oameni. Dar asta nu e prorocie. 

10. În numele „dumnezeului” lor, sunt în stare să omoare un om, 
întemeindu-se pe Scriptură, că şi Avraam a fost în stare de-o atare 
ascultare, iar Fines a şi făcut aceasta și i s-a socotit aceasta râvnă 
pentru Dumnezeul său (Numerii 25, 7 - 13). Cu amăgirea ascultării 
până la ucidere de om, a cercat vrăjmașul pe mulți, în toate vremurile, 
chiar și pe pustnici (de cum pe oamenii lumii). Teroriști ai sufletelor 
simple. 

11. Sar de la un lucru la altul şi leagă lucruri fără nicio legătură. 
Tălmăcesc greșit, strâmbă adevărul şi propovăduiesc din Scripturi, mai 
mult pe ei înșiși decât pe Dumnezeu, mergând grăbit spre cea din urmă 
sfărâmare și sărire a minții. 

12. În preajma lor simţi tulburare și primejdie, căci mulţi dintre 
ei au fost pe la casa de nebuni, sau vor trebui să se ducă. Nu-i blândețe 
pe chipul lor. Nu-i ocărâm ci ne păzim, şi învăţăm și pe alții să se 
păzească şi ne înfricoşăm cât de groaznic şi-au tăiat mintea în Scripturi 
(2 Petru 1, 20). 

Totuşi, pe cât se poate, să încercăm a-i înțelege, lămurind 
adevărul lucrurilor și meșteșugurile vicleanului. 

E ştiut că făcând omul gândurile și voile celui rău, intră acela în 
el. Sau, altfel zicând: iubind cele rele, prin firul acestei iubiri, intră 
vrăjmașul în cetate; adică prin cele de-a stânga. Când vede că nu poate 
amăgi pe un om cu cele de-a stânga, sare în cealaltă margine, de-a 
dreapta de tot, căutând acolo să-l amăgească, ca să-i dea omul crezare. 
Îi trânteşte o laudă pentru mulțimea credinţei în Dumnezeu şi-a iubirii 
virtuţii și-l îndeamnă ca fără măsură și fără întrebare să se silească în 
acestea. Pe unul îl trezeşte la rugăciune, silindu-se să-i strecoare în 
minte și în inimă părerea mare despre sine, precum că pe el îl trezesc 
îngerii la pravilă. Sau dacă cel ochit spre înșelare nu-i chiar așa de 


virtuos, îi mai îngăduie să pipe, să bea, zicându-i gândurile că-i trebuie 
putere, şi nu-i păcat. Pe unul l-a săgetat, arătându-i-se în chipul lui 
Hristos şi spunându-i „Pentru dumneata mai răsare soarele!”. Douăzeci 
şi cinci de ani pe urmă l-a mai dăscălit, ca să ajungă să se creadă pe 
sine că el e Fiul Omului din Scriptură și Dreptul Judecător, care va 
despărți oile de capre şi va întemeia Împărăţia lui Dumnezeu pe 
pământ, și că în zilele lui va fi sfârşitul și judecata, care se va face prin 
el. De aceea au zis Părinţii că întotdeauna extremele sunt ale 
diavolului. 

Deci, ca să înțelegem mai bine lucrul acesta subțire și rostul 
pentru toţi al celor scrise, ne folosim de icoana celor trei iubiri, a celor 
trei ucenici ai Domnului: Petru, Iuda şi loan. Amin. 

Greșelile iubirii şi dreapta socoteală 

Acești ucenici ai Domnului, din pricina iubirii lor aprinse, fiecare 
au făcut câte-o greşeală în ucenicia lor. Doi s-au îndreptat, unul s-a 
surpat. Astfel, într-o călătorie, când oamenii dintr-o cetate oarecare, 
necunoscându-i, n-au vrut să-i primească, lacov şi loan au zis: să ne 
rugăm ca Ilie, să se pogoare foc din cer peste ei să-i ardă (Luca 9, 54). 
Cinstea şi prețul pe care-l avea Domnul în inima lor, precum şi râvna și 
iuțimea lor, încă nu le aveau în cumpănă și cu dreaptă socoteală și așa 
au ars o greşeală. Mântuitorul i-a adus la blândeţe și la dreapta 
socoteală, învățându-i: „Nu știți ce duh grăieşte prin voi acestea” (Luca 
9, 55). 

Petru, după frumoasa mărturisire de credință: „Tu eşti Hristos 
Fiul lui Dumnezeu celui viu!” (Matei 16, 16), şi după lauda 
Mântuitorului - care în așa fel i-a spus-o ca oarecum să-l ferească de 
primejdia laudei și a părerii de sine - când lisus a început să le spună 
apostolilor despre patimile și răstignirea Sa, Petru, în iubirea lui n-a 
putut răbda o socoteală ca aceea. Atunci, ca unul ce n-avea și 
cunoștința tainelor lui Dumnezeu, care să țină cumpăna dreaptă cu 
puterea iubirii aprinse și înțeleasă omenește, capătă de la Domnul 
palmele acestea: „Înapoia mea Satano! Sminteală-mi eşti!” (Matei 16, 
32). Sigur că nu Petru era Satană, ci un gând al Satanei intrase și se 
exprimase prin gura lui Petru - căci era o spărtură, o descumpănire 
între puterile lui sufletești: cunoștință, dragoste şi iuțime. Și se vede că 
încă nu s-a tămăduit cu îndreptarea aceea. Mai bătrân fiind și mai greu 
de leac, iubirea lui încă nu se strămutase, ca a lui loan: toată pentru 
Mântuitorul, ci mai ținea ceva și pentru sine. 


Iuda, voia ca şi Mântuitorul să iubească ceea ce iubește el, adică 
să întemeieze o împărăție pământească a Cerurilor și lisus să se facă 
Împărat, iar pe el, mare sfetnic şi vistier al arginţilor, că tare era umilit 
să fie trimis desculț, fără traistă și fără băț, şi să propovăduiască o 
Împărăţie, pe care n-o vedea cu ochii săi de lut, şi pentru care n-avea 
decât o zdreanţă de pungă goală. 

Aşa fiind făcut, parcă era de un gând cu tot neamul său. De 
aceea, deşi Mântuitorul l-a iubit și l-a înzestrat cu daruri întocmai ca și 
pe ceilalți, totuşi el a rămas evreul fără leac, iubind un „Dumnezeu al 
veacului de acum”, iar pe lisus, care nu corespundea iubirii sale 
pământești, L-a vândut cu treizeci de arginţi, câştig ce-a mai putut să 
scoată, pentru slujba de trei ani... 

Judecata milostivă 

De obicei oamenii nu se întorc la Dumnezeu, decât atunci când 
dau de primejdii, adică atunci când îi ajunge dreptatea dumnezeiască 
din urmă, şi trebuie să dea seama de ce-au făcut. Nu e rău să te întorci 
la Dumnezeu nici chiar atunci, în ceasul al unsprezecelea, însă ar fi cu 
mult mai bine să vii de bunăvoie, la rosturile tale veșnice, şi nu tras de 
mânecă sau pălit cu prăjina din urmă. Dacă am fi noi mai simțţiţi, am 
vedea că Dumnezeu, preamilostivul, ne îmbie cu iubirea încă din 
dimineaţa vieţii, taina sfântă a pocăinţei, ca să nu ajungem, către seara 
vieţii, așa de îmblătiţi în rele. Taina pocăinţei este judecata milostivă ce 
o face Dumnezeu cu noi păcătoşii, când mergem noi, de bunăvoie, și ne 
mărturisim greşelile. 

Mare este taina pocăinţei, nu numai că te face din rău, bun, din 
vrăjmaș al lui Dumnezeu, prieten al Lui, ci și pentru că un lucru așa de 
mare e acoperit cu chip smerit. Mila cea fără de margini a Tatălui, ca să 
scape pe fiii Săi de judecata cea aspră a judecății după fapte, le trimite, 
coborând din Ceruri, pe Fiul Său cel Unul Născut, să le facă o judecată 
milostivă şi fără nicio înfricoșare, și iarăşi să-i împace cu Sine. 

Poate tocmai pentru că e aşa de smerită judecata aceasta 
milostivă, nu pot să vină la mântuitoarea ei binefacere, aproape 
niciunul dintre cei cu mintea plină de „știință”, şi afumată de mândrie. 
Cum să poată veni ei, care știu totul, ei care stăpânesc peste oameni, să 
vină în genunchi înaintea unui simplu peot și să-și înșire toate 
fărădelegile şi scârbele lor?! Nu, asta mândria n-o poate face să vie de 
bunăvoie la smerenie. De aceea ei dau de asprimea dreptăţii, care-i 
fierbe în zeama lor, până li se-nmoaie oasele trufiei. 


Taina pocăinţei sau mărturisirea e al doilea botez: botezul 
lacrimilor. Sunt trei botezuri care ne curățesc de toate păcatele: 
primul, prin care intrăm în obştea creștină, e botezul din apă și din 
Duh, sau nașterea a doua, când suntem înzestrați cu darurile Duhului 
Sfânt, după atotștiința de mai înainte a lui Dumnezeu. Acesta nu se mai 
repetă. Al doilea botez e botezul pocăinţei sau al lacrimilor, pe care-l 
putem face, şi trebuie făcut, ori de câte ori ni se încarcă conștiința cu 
greșeli față de Dumnezeu, față de oameni și față de noi înșine. lar al 
treilea e botezul sângelui, care, dacă se întâmplă să vie necăutat de noi, 
de asemenea ne spală de toate păcatele, mai ales dacă ne-a venit din 
hotărâta mărturisire a lui Dumnezeu, Cel în Treime închinat și a Sfintei 
Sale Biserici. Acesta e un dar pe care-l dă Dumnezeu cui și cui, din 
vreme în vreme, mai ales în vreme de prigoană a credinței creştine 
dreptmăritoare. Acesta iarăși nu se mai repetă, şi nu atârnă de noi în 
privinţa venirii, ci numai în privința primirii. 

Sfântul Chiril ne învață: „Dacă cineva nu primeşte botezul nu se 
mântuiește, afară numai de mucenici, care primesc Împărăţia şi fără de 
apă. Mântuitorul, când a mântuit lumea pe cruce și când I s-a împuns 
coasta, a izvorât sânge și apă, ca să se boteze cu apă, cei ce se botează 
în vremea prigoanelor (?). Mântuitorul numește mucenicia botez, când 
zice: „Puteţi să beți paharul pe care Eu îl beau și să vă botezați cu 
botezul cu care eu mă botez?” (Marcu 10, 38). 

E lucru de mirare, că pentru pricini pământeşti, se găsesc mii și 
milioane de oameni care merg cântând la moarte, dar pentru 
Împărăţia Cerurilor abia se mai găsesc puţini, din când în când, care să 
fie liniștiți și bucuroși de moarte... 

Pentru aceasta trebuie ochii spălați mai bine, ca să vadă mai 
departe decât stadia vieţii acesteia vremelnice, precum erau odată 
sfinții mărturisitori ai lui Dumnezeu, fericiți să treacă prin porțile 
focului şi ascuţişul sabiei la Împăratul sufletelor, Mântuitorul nostru. 

Un tovarăș nevăzut și bun 

Toţi oamenii, fără deosebire, suntem în aceeași vreme și fii ai 
oamenilor şi fii ai lui Dumnezeu (loan 1, 12 - 13), adică după trup 
suntem făpturi pământeşti, iar după duh făpturi cerești, care însă 
petrecem vremelnic în corturi pământești. De la Dumnezeu ieșim, 
petrecem pe pământ o vreme şi iarăşi la Dumnezeu ne-ntoarcem și 
ajungem iar Acasă! Fericit este cine se întoarce de bunăvoie. 

Unii însă nu se mai întorc... Sunt cei ce ascultă de o vrajă 


vrăjmașă, care îi scoate din cale şi cu pofte pieritoare îi încâlceşte în 
lume. Vraja aceea, a păcatului, cu vremea le slăbeşte mintea și de aşa 
fel le-o întoarce încât ajung să zică binelui rău şi răului bine, din fiii lui 
Dumnezeu se fac vrăjmașii lui Dumnezeu. Vremea li se gată, lumina 
minții li se stinge, și așa îi prinde noaptea (loan 9, 4) - moartea - 
rămași rătăciți de Dumnezeu şi neîntorși Acasă. 

Aci e toată drama omului căzut între tâlhari, pe când se pogora 
din Ierusalim în Ierihon, adică a lui Adam cu toţi urmașii, părăsind 
Raiul pentru lumea aceasta. Dar s-a pogorât din Ceruri Samarineanul 
milostiv. El e Cel ce ne-a făcut datori să știm: ce suntem, cine ni-s 
părinţii, de unde venim, ce-i cu noi pe aici și, într-o lume cu viclene 
primejdii, cum să ne purtăm, cine ne cheamă Acasă și cine ne întinde 
momele? 

— Că de la cârma minţii atârnă încotro pornim și unde să 
ajungem. 

Calea Mântuirii e chiar cărarea pe care a mers Dumnezeu însuși 
ca om adevărat, făcându-ni-Se pildă întru toate și dându-ne 
îndrăzneală. Pe cărarea mântuirii însă merg două feluri de călători, 
căci de atunci... un Tovarăș nevăzut şi bun merge cu noi cu fiecare, în 
toate zilele, cu fiecare rând de oameni, până la sfârşitul veacului (Matei 
28, 20) se 

Cărarea Sfântului Pavel 

Ajunși la acest loc al depănării cuvântului, e bine să mai 
lămurim câteva lucruri, dintre care cel dintâi e îndreptarea părerii 
greșite pe care o au unii creştini despre „mântuirea în dar”, pe care a 
câștigat-o lisus Hristos pentru noi. Din aceste cuvinte nu urmează că 
noi trebuie doar să „credem” că suntem mântuiţi și cu asta am făcut 
totul ce-ar atârna de noi. lată cum a înțeles Sf. Pavel pe Domnul şi cum 
i-a urmat cărarea, după cuvintele Sf. Maxim: „Pavel așa se lupta 
împotriva dracilor, care lucrează în trup plăcerile, alungându-i prin 
neputința trupului. El, Pavel, ne arată cu faptele și chipul biruinţei 
împotriva vicleanului, care luptă să aducă pe credincioşi la ușă, 
stăruind împotriva lor (a Apostolilor) pe oamenii mai nebăgători de 
seamă, ca, ispitiți prin ei, să-i facă să calce porunca iubirii. Dar Sf. Pavel 
zice: „Ocărâţi fiind binecuvântăm; prigoniţi, noi răbdăm; huliți, noi 
mângâiem; ca o lepădătură ne-am făcut, gunoiul tuturor a până astăzi” 
(1 Corinteni 4, 12 - 13). Dracii au pus la cale hulirea și prigonirea lui, 
ca să-l miște la ura celui ce-l ocărăște, îl urăște şi-l prigoneşte. El avea 


ca scop să-l facă să calce porunca iubirii. lar Apostolul, cunoscând 
gândurile lor, binecuvânta pe cei ce-l ocărau, răbda pe cei ce-l 
prigoneau și mângâia pe cei ce-l huleau, ca să depărteze dincolo pe 
dracii care lucrau aceasta, și să se unească cu bunul Dumnezeu. Deci, 
pe potrivnicii care lucrau aceasta, îi zădărnicea prin acest chip al 
luptei, biruind pururea răul prin bine, după asemănarea Mântuitorului. 
Aşa a slobozit Pavel mulţime de lume de sub puterea viclenilor și a 
unit-o cu Dumnezeu, el și ceilalți Apostoli, biruind prin înfrângerile lor 
pe cei ce nădăjduiau să-i învingă. Dacă şi tu, frate, vei urmări acest 
scop, vei putea să iubeşti pe cei ce te urăsc, iar de nu, e cu neputinţă”. 
[1] Darul mântuirii se dobândește chiar ca dar, cu mare luptă. 

Pilda Mântuitorului, i-a prilejuit Sf. Pavel multe și adânci 
meditații. lată de data aceasta un om păcătos, întru totul asemenea 
nouă, năzuind spre ţintă, fără să se fi povestit, „credința am păzit... 
de-acum aştept cununa” - unirea desăvârșită cu Hristos. Deci nu mai 
avem motiv să spunem, scuzându-ne lenea, că lisus a fost Dumnezeu, și 
aşa a biruit puterile potrivnice și îndărătnicia firii. 

Despre dragoste 

Nu dori să fi stimat și iubit de oameni cu deosebire, că aceasta se 
cuvine numai lui Dumnezeu care n-are Luişi asemănare. Nu dori a avea 
întâiul loc în inima ta cuiva, că aceasta se cuvine să fie închinată numai 
lui Dumnezeu; nici altul să cuprindă în inima ta locul acesta ci Hristos 
să-l cuprindă în tine şi-n tot omul bun. 

În vremea ispitelor să nu părăseşti mănăstirea ta, ci suferă cu 
vitejie valurile gândurilor și mai ales pe cele ale deznădejdii și ale 
moleșelii. Căci așa fiind probat cu bun rost prin necazuri, vei dobândi o 
nădejde și mai întărită în Dumnezeu. lar de-o vei părăsi, te ve afla 
neprobat, lipsit de bărbăţie și nestatornic. 

De vrei să nu cazi din dragostea cea după Dumnezeu, să nu lași 
nici pe fratele tău să se culce întristat împotriva ta, nici tu să nu te culci 
scârbit împotriva lui, ci „mergi şi te împacă cu fratele tău” și venind 
adu lui Hristos, cunoştinţă curată prin rugăciune stăruitoare, darul 
dragostei. 

Nu da urechea ta limbii celui ce defaimă, nici limba ta urechii 
iubitorului de ponegrire, ascultând sau grăind cu plăcere cele rele 
împotriva aproapelui, ca să nu cazi din dragostea dumnezeiască şi să te 
afli străin de viața veşnică. 

Nu primi bârfa împotriva părintelui tău, nici nu-l încuraja pe cel 


ce-l necinsteşte pe el ca să nu se mânie Domnul pentru faptele tale şi să 
te stârpească din pământul celor vii. 

Închide-i gura celui ce bârfeşte la urechile tale, ca să nu 
săvârşeşti păcat îndoit împreună cu acela: pe tine obișnuindu-te cu 
patima pierzătoare iar pe acela neoprindu-l de a flecări împotriva 
aproapelui. 

Să nu loveşti vreodată pe vreunul din fraţi, mai ales fără pricină 
şi fără judecată, ca nu cumva, nerăbdând jignirea, să plece şi să nu mai 
scapi niciodată de mustrarea conștiinței, aducându-ţi (aminte) 
pururea întristarea în vremea rugăciunii și răpindu-ți mintea de la 
dumnezeiască îndrăznire. 

Să nu suferi bănuieli, sau măcar oameni care îţi aduc sminteli 
împotriva altuia. Căci cei ce primesc smintelile în orice chip, față de 
cele ce se întâmplă cu voie sau fără de voie, nu cunosc calea păcii, care 
duce prin dragoste la cunoştinţa lui Dumnezeu pe cei ce o iubesc pe ea. 

Încă nu are dragoste desăvârșită cel ce se mai ia încă după 
părerile oamenilor. De pildă pe unul iubindu-l şi pe altul urându-l 
pentru pricina aceasta sau aceea; sau pe același odată iubindu-l, altă 
dată urându-l, pentru aceleaşi pricini. 

Oamenii se iubesc unii pe alţii, fie în chip vrednic de laudă, fie în 
chip vrednic de ocară, pentru cinci pricini: sau pentru Dumnezeu, cum 
iubește cel virtuos pe toţi, atât pe cel virtuos cât şi pe cel ce încă nu 
este virtuos; sau pentru fire, cum iubesc părinţii pe copii şi invers; sau 
pentru slava deşartă, cum iubeşte cel slăvit pe cel ce-l slăvește; sau 
pentru iubirea de argint, cum iubește cineva pe cel bogat pentru a 
primi banii; sau pentru plăcere, ca cel ce-şi slujeşte stomacul şi cele de 
sub stomac. Dragostea cea dintâi este vrednică de laudă, a doua este 
mijlocie, celelalte sunt pătimașe. 

Dacă pe unii îi urăști, pe alţii nici nu-i iubeşti, nici nu-i urăști, pe 
alții iarăşi îi iubeşti dar potrivit, şi în sfârșit pe alţii îi iubeşti foarte 
tare, din această neegalitate cunoaște că ești departe de dragostea 
desăvârşită care cere să iubești pe tot omul la fel deopotrivă. 

Dragostea ne face să iubim pe Dumnezeu deasupra tuturor 
lucrurilor, și aceasta nu se poate decât numai prin lepădarea de sine şi 
de toate. Fiecare din voi dacă se leapădă de tot ce are, nu poate să nu 
fie Mie ucenic. „lată acum ce este bun sau ce este frumos, fără numai a 
locui frații împreună”, că întru aceasta a făgăduit Domnul viaţa de veci. 

Deşertăciunea deșertăciunilor 


Fie de-a cunoaște toată Biblia pe de rost, precum şi toate pildele 
înţelepților, la ce-ţi foloseşte de n-ai dragostea lui Dumnezeu și Harul 
Lui. Toate sunt deșertăciuni, afară de a iubi pe Dumnezeu și de a sluji 
numai Lui. 

Înţelepciunea de mai sus este să năzuiești la Împărăţia 
Cerurilor, disprețuind lumea. 

Deşertăciunea este așadar, a umbla după bogăţiile cele 
pieritoare şi a nădăjdui în ele; deșertăciune este a nădăjdui la slavă și a 
te ridica la locuri de frunte; deșertăciune este a merge după dorințele 
trupului - şi-a pofti acele lucruri care, într-o zi, pedeapsă grea îţi vor 
aduce; deşertăciune este a dori o viață lungă - și a nu te gândi ca să 
trăieşti cum se cuvine; deșertăciune este a cugeta numai la viața de 
acum, fără să cugeţi la ceea ce va veni după ea; deșertăciune este a te 
lipi la ceea ce atât de repede trece - şi a nu te grăbi către bucuria, cea 
care sfârșit nu are. 

Fie de-aş avea toată ştiinţa lumii, dacă n-am dragoste la ce-mi 
foloseşte aceasta în fața lui Dumnezeu care mă va judeca după fapte. 

Iubirea e cărarea 

Potrivnicul L-a încercat pe Domnul prin aceste trei: prin 
neputința trupului, prin slava deșartă și prin ispitirea de Dumnezeu. 
Toate aceste ispite au ascunse în ele momeala plăcerii, sau acul 
păcatului, însă în chip felurit. Toate la un loc alcătuiesc chipul dintâi al 
vrăjmașului, sau, după Sf. Maxim, ispita prin plăcere. Tot războiul 
potrivnicului acesta a fost: ca să-L facă pe Domnul să calce dragostea 
către Dumnezeu ca Tată. Căci ştia vrăjmaşul că plăcerea pământească, 
pentru cine umblă după ea, are drăcească putere ca să desfacă pe om 
de dragostea lui Dumnezeu și să i-o întoarcă spre plăcerea a orice 
altceva afară de Dumnezeu. Prin urmare, dacă mai avem inima prinsă 
de ceva de pe pământ, stăpânitorul lumii acesteia încă ne mai ţine 
legați în împărăţia lui, de vreme ce dragostea noastră către Dumnezeu 
încă n-a ars şi aceea. 

După ce Domnul l-a bătut pe diavolul în Pustia Carantaniei, a 
venit ca să-l bată și între oameni. Satana i-a răsculat împotriva 
Mântuitorului pe oamenii puternici de atunci, viclenii vremii, cărturarii 
şi fariseii lumii vechi, unelte ale sale, oameni slabi dar cu putere mare, 
ca doară-doară lisus îi va blestema sau îi va uri, și așa va greşi măcar 
împotriva celei de-a doua porunci, porunca iubirii de oameni. Aceasta 
e, cum zice Sf. Maxim, ispita a doua, prin durere, care e stârnită de 


potrivnicul, cu menirea de a învrăjbi pe lisus cu oamenii și pe oameni 
înreolaltă. lată cuvintele Sf. Maxim Mărturisitorul despre acest numit 
al doilea fel de ispită, pe care l-a avut Mântuitorul de învins: 

„După ce așadar, prin biruința asupra primei ispite, cea prin 
plăcere, a zădărnicit planul Puterilor, Căpeteniilor şi Stăpâniilor celor 
rele, Domnul le-a îngăduit să-și pună în lucrare și al doilea atac, adică 
să vină şi încercarea ce le mai rămăsese, ispita prin durere” [2]. 

Să urmărim deci uneltirile potrivnicului, să vedem metoda lui și 
metoda lui Dumnezeu, tot după cuvintele Sf. Maxim: 

„Neputând vrăjmașul să-l facă pe Domnul să calce porunca 
iubirii de Dumnezeu, prin cele ce I le-a făgăduit în pustie, s-a străduit 
pe urmă, după ce-a venit în lume, cu ajutorul nelegiuiților iudei, să-L 
facă să calce porunca iubirii de oameni. Satana (care înseamnă 
potrivnic) îi îndemna pe cărturari și farisei la felurite meşteşuguri 
împotriva lui lisus, ca, neputând răbda încercările, cum credea el, să fie 
adus să-i urască pe cei ce-l întindeau curse și aşa să calce porunca 
iubirii de oameni. Dar Domnul, ca un Dumnezeu, cunoscând gândurile 
potrivnicului, n-a urât pe fariseii puși la lucru de el (căci cum ar fi 
făcut-o fiind din fire bun?) ci, prin iubirea față de ei, bătea pe cel ce 
lucra prin ei, iar pe cei purtaţi de el, nu înceta să-i sfătuiască, să-i 
mustre, să-i înfricoșeze, să-i plângă, ca pe unii ce puteau să nu se lase 
conduși de el. Blestemat de ei, se purta cu îndelungă răbdare. 
Mântuitorul, e drept, i-a mustrat și i-a certat ce nimeni altul, însă nu i-a 
urât nicio clipă, de vreme ce diavolul din ei îl certa şi-l umilea dându-l 
la iveală și arzându-l cu adevărat, iar pe ei îi iubea și-i învăţa înainte. 
Pătimea cu îndurare și le arăta toate faptele iubirii, îi învăţa căile vieţii 
şi zugrăvea prin fapte chipul vieţuirii cereşti; vestea învierea morților 
şi făgăduia viaţa veșnică şi Împărăţia Cerurilor celor ce cred; iar 
necredincioșilor (ateilor) le vestea înfricoşatele pedepse veşnice. lar 
pe cel ce lucra prin ei (prin atei) îi bătea cu iubirea de oameni, 
iubindu-i şi pe ei deşi-i ducea acela. 

O, minunat război! În loc de ură lisus arată iubirea şi răpune pe 
tatăl răutăţii prin bunătate. În acest scop, răbdând atâtea rele de la ei - 
mai adevărat vorbind, pentru ei - S-a străduit până l-a moarte, în chip 
omenesc, pentru porunca iubirii, și dobândind biruița deplină 
împotriva diavolului, a primit cununa învierii pentru noi. Astfel Adam 
Cel nou a înnoit pe cel vechi”. [3] 

Trăirea acestor porunci arde pe diavol așa de cumplit, încât 


acesta răscoală puterile iadului și cu ele ațâță pe oamenii lumii 
acesteia, care-s biruiți de el, și-i năpăstuieşte împotriva lui lisus și a 
oricărui ucenic al Lui. lar prin lege, prin stăpânitorii lumii acesteia, 
prin slujitorii templului: arhiereii Ana şi Caiafa, prin luda vânzătorul, 
diavolul nu-L mai putea răbda să-i facă împărăţia de jaf, şi-l cere 
nedreaptă răstignire pe cruce, în rând cu tâlharii. 

Când războiul nevăzut între iubire și ură a ajuns aci, lisus bate 
pe diavol - tot ca om, să nu uităm - prin neputinţa şi nepreţul trupului, 
adică prin desăvârşita lepădare de sine, sau prin primirea de bunăvoie 
a morții. Plăcerea a alungat-o cu hotărâre puternică, durerea însă a 
primit-o cu dorire mare. Amin. 

Semnul crucii 

În calea mântuirii sau a întoarcerii noastre Acasă, se mai ridică o 
stavilă: vrăjmașul însuși, puterea răului în persoană, sau îngerul rău. 
Mândria lui nu poate răbda bătaie; acesta-i chinul păcatului său, că 
totuși trebuie s-o capete. Deci, dacă a fost bătut când se lupta cu noi 
din afară, prin gura lumii, dacă a trebuit să fugă rușinat după zeci de 
ani de lupte dinăuntru, din trup şi din suflet, atunci sufletul şi mintea, 
făcându-se curate, îl prind în prezența nevăzută. Atunci, nemaiavând 
ce face, vine în persoană să se războiască cu noi. De acum începe 
războiul minţii omului cu mintea cea vicleană, sau războiul nevăzut. 
Spre războiul acesta însă să nu îndrăznească nimeni, de n-a fost 
chemat de Dumnezeu cu rost de a ruşina puterea vrăjmașă și a mai 
întări neputința oamenilor spre război, căci nu e un război de glumă. 
Deocamdată să ne mulțumim a ști că asupra diavolului avem acestea 
trei: Numele Domnului și al Maicii Domnului, Sfânta Cruce (Aș întreba 
pe cei care nu-și fac semnul crucii: cu ce semn vă apărațţi voi de 
diavolul?) Ei însă n-au semn, că nu-i lasă să-l facă. lar a treia armă de 
apărare este smerenia sufletului. Deci, chiar în ceasul tulburării tale să 
zici în adâncul inimii tale: „Pentru păcatele mele pătimesc acestea, 
Doamne izbăveşte-mă de cel rău”. Și întoarce-te cu inimă bună către 
Dumnezeu, orice gânduri rele ai avea, pălmuindu-ţi mintea, căci vede 
Tatăl osteneala fiului și nicidecum nu-l lasă... 

În pustia Carantaniei 

Dumnezeu a făcut totul pentru mântuirea noastră, aceasta 
neînsemnând ca noi să ne dedăm lenei, pentru că a făcut Dumnezeu 
totul din partea Sa, anume: S-a micşorat pe Sine și S-a făcut om 
adevărat, întru totul asemănându-se nouă, afară de păcat, ca să ne 


arate cărarea cu lucrul și cu persoana Sa. 

Deci, cei ce vrem să ne mântuim, avem a merge şi noi toți 
aceeași cale, toată. Din buze mulţi îl urmează pe Domnul, dar când să 
treacă prin moartea de pe cruce - desăvârșita lepădare de sine - mulți 
se dau Pnapoi. Toţi aceştia întârzie pe cale. Rămași în urmă de frică 
sunt destui în toate veacurile și vremile, dar mai ales în vremile 
noastre, temându-se ca nu cumva din cauza credinţei să-și 
primejduiască viața aceasta. Noi însă să zicem: unde e fericirea aceea, 
să cădem şi noi în primejdia în care a căzut Dumnezeu; iar de nu ne 
primejduim pentru Dumnezeu e semn că nu suntem vrednici. 

E bine de observat că lisus Hristos, întrupat în om adevărat, a 
biruit pe diavolul ca om, iar nu ca Dumnezeu; căci cu puterea de 
Dumnezeu, ca fulgerul l-a aruncat din Ceruri. lisus a venit să se lupte 
cu diavolul, ca om adevărat, întrucât numai aşa ne putea împinge la 
toată îndrăzneala câtă trebuie. Cu biruinţa Sa, Mântuitorul ne-a învăţat 
şi pe noi meșteșugul războirii, ne-a dat cunoştinţa şi ne-a dat puterea. 
El este modelul de luptă cât ţine cărarea. Mântuitorul de aceea a venit, 
ca să sfărâme lucrurile satanei și să surpe stăpânirea lui în care ţinea 
pe oameni. Astfel, când L-a ispitit, în Pustia Carantaniei, ca să facă din 
pietre pâini, căci flămânzise, El, l-a bătut cu Scriptura zicând: „Scris 
este că nu numai cu pâine va trăi omul, ci cu orice cuvânt a lui 
Dumnezeu”! Dar diavolul n-a renunţat la luptă, ci L-a ispitit iarăși cu 
strălucirea tuturor împărăţiilor pământului - cu slava puterii politice - 
zicând Domnului: „ie îți voi da toată puterea și strălucirea ei, căci 
mie-mi este dată şi o dau cui vreau. Deci, dacă Tu te vei închina mie, 
(toată puterea şi strălucirea ei) toată ţi-o dau Ție”. Ci răspunzând lisus, 
l-a bătut grăind din Scriptură: „Scris este, Domnului Dumnezeului tău 
să i te închini și numai pe El să-l slujeşti”. Când s-a văzut diavolul bătut 
din Scripturi, a luat şi el Scriptura, însă diavoleşte, deoarece mintea lui 
fiind nebună, strâmbă înţelesul oricărui cuvânt, de vreme ce el nu stă 
în adevăr, ci în minciună. Așa, Îl duse pe lisus pe aripa templului din 
Ierusalim, zicându-l: „Dacă eşti Tu Fiul lui Dumnezeu, aruncă-Te în 
râpă, căci este scris că îngerilor Săi va porunci pentru Tine, ca să te 
păzească şi Te vor ridica pe mâini, ca nu cumva să te izbești cu piciorul 
de vreo piatră”. Atunci lisus i-a tăiat scurt ispita aceasta, 
răspunzându-i: „Scris e în lege să nu ispiteşti pe Domnul Dumnezeul 
tău”. Și după ce sfârși toată ispita, diavolul se duse de la El până la o 
vreme. Semn că a mai venit și sub altă formă. 


Din păcătoși, sfinți 

Mântuitorul nostru a întemeiat și are numai o Biserică creștină 
şi nu opt sute. Biserica aceasta, e una, e sfântă, pentru că Sfânt este 
întemeietorul și, ca atare, rămâne mereu sfântă, ba chiar sfințește pe 
păcătoşi. Celelalte „biserici” - casele de adunare ale sectelor - nu 
suntsfânt e pentru că sunt întemeiate de oameni robiţi, răzvrătiți, și ca 
atare nu sfințesc pe nimeni. Biserica lui Hristos e sobornicească, adică 
stă pe temelia celor şapte soboare a toată lumea și, prin furtunile 
istoriei, e cârmuită nevăzut de Mântuitorul însuși, nu de vreun 
înlocuitor al Său, mai presus de soboare. Biserica în care ne mântuim a 
apostolească, adică își are slujitorii urmând ca dar, prin punerea 
mâinilor unii de la alţii în șir neîntrerupt, suind până la Apostoli și prin 
ei la lisus Hristos. Toate celelalte „biserici” ivite după aceea prin chiar 
aceasta, sunt alăturea de cale, deci alăturea de mântuire. 

Prin urmare, cei ce stăm sub semnul Crucii, câtă vreme 
petrecem în cortul pământesc, urmăm calea mântuirii în obștea 
Bisericii văzute sau luptătoare. Pe ea n-o înnegrește rugina răutăţii, 
produsă de împrejurările pământești. Ea rămâne nemișcată și 
neștirbită, deoarece, cu toate că e arsă din vreme în vreme în cuptorul 
prigoanelor şi încercată de furtunile necontenite ale ereziilor, ea nu 
suferă sub povara încercărilor nicio slăbire în învățătură sau viaţă, în 
credință sau rânduiala ei. De aceea se întăreşte prin Har, înţelegerea 
celor ce cugetă la ea cu evlavie. Ea cheamă, pe de o parte pe 
necredincioși, dăruindu-le lumina cunoștinței adevărate; pe de altă 
parte păstorește cu iubire pe cei ce contemplă tainele ei, păzind 
nepătimaș şi fără beteşug ochiul înţelegeri lor. 

Biserica de pe pământ se numeşte luptătoare, pentru că aci, sub 
povățuirea ei, inșii din obşte au de purtat o întreită luptă, care ţine o 
viață întreagă: lupta cu ei înșiși, cu patimile contra firii, după trup şi 
după duh; o luptă cu lumea indiferentă și necredincioasă; şi lupta 
împotriva uneltirilor vicleanului. 

Păstorirea Bisericii urmărește ca niciunul din fiii Tatălui să nu 
se învrăjbească în sine însuși, sau să se rupă din obște și din duhul 
dragostei lui Hristos. Căci El e cel ce uneşte obștea laolaltă, deci nimeni 
nu se mântuiește răzlețindu-se de Biserică, oricât ar crede că în dânsul 
sălășluieşte Duhul lui Hristos. 

lar Biserica din Ceruri se numeşte biruitoare, fiindcă e alcătuită 
din: obştea bunilor biruitori mucenici, a sfinților slujitori și cuvioşi și a 


tuturor sfinților purtători și mărturisitori de Dumnezeu, unde sunt 
aşteptaţi toți ucenicii Domnului care vor mai fi până la sfârșitul 
veacului. 

Calea mântuirii, prin urmare, ne desprinde de pământ spre Cer, 
ca pe unii ce ştim că de la Dumnezeu am ieşit și iarăși la Dumnezeu 
ne-ntoarcem şi lăsăm lumea... Amin. 

Lupta mântuirii 

Pe o asemenea mărită cale, nimeni nu poate merge singur, de nu 
va veni mai întâi în obştea Bisericii, ca să fie condus de mâna nevăzută 
a Mântuitorului prin preoţi, ucenicii Săi văzuţi, trimişi de El în fiecare 
rând de oameni. Căci au zis Părinţii de demult cuvântul acesta: Cine 
vrea să se mântuiască cu întrebarea să călătorească; pentru că oricine 
s-a hotărât să iasă din calea păcatelor, sau din gâlceava fărădelegilor, 
se va trezi că i se vor ridica împotrivă trei vrăjmași, unul după altul: 
lumea, trupul şi diavolul. 

Prin lume se înțelege categoria păcatului, se înțelege turma 
oamenilor necredincioşi, cei ce din toată voia s-au unit cu sfaturile 
dracilor. E lumea pentru care nu s-a rugat Mântuitorul. E gura satului, 
gura vecinului și, de multe ori, gura şi faptele celor dintr-o casă cu tine. 
Aceştia, sau lumea, îţi iartă orice ticăloşie ai face, dar nu te iartă 
nicidecum să le-o iei cu un pas înainte și să te faci mai bun. Oamenii 
aceștia ai lumii, au o ciudată rușine de a fi buni. Bunătatea îi arde, şi se 
trudesc să te scoată de vină cu tot felul de ponoase. „Lumea” e veacul 
viclean, planul oamenilor și slava deşartă. 

Cine vrea să biruie această primă piedică în calea mântuirii, are 
la îndemână acestea trei: răbdarea, iertarea și rugăciunea. Cu arătarea 
răbdării suntem datori în primul rând pentru că, mai înainte de a veni 
la calea lui Dumnezeu, sau la ostenelile mântuirii, făceam și noi ale 
lumii, umblând în fărădelegi și chinuind pe alţii, și astfel ne-am băgat 
datori la aceleași. Deci, acum trebuie să plătim ale noastre cele de 
atunci, ca pentru răbdare să dobândim mântuirea de la Dumnezeu. Așa 
trebuie să plătim acum cu durere, ceea ce am făcut odinioară cu 
plăcere. Multe din cele ce ni se întâmplă, ni se întâmplă spre 
îndrumarea noastră, sau spre stingerea păcatelor noastre trecute, sau 
spre îndreptarea neatenţiei prezente, sau spre ocolirea păcatelor 
viitoare. Cel ce socotește aşadar că pentru una din acestea i-a venit 
încercarea, nu se răzvrăteşte când este lovit - mai ales dacă-i conştient 
de păcatul său - nici nu învinovățește pe acela prin care i-a venit 


încercarea, nu se răzvrăteşte când e lovit. Fie prin acela, fie prin altul, 
el a vrut să bea paharul judecăților dumnezeieşti. Nebunul însă roagă 
pe Dumnezeu să-l miluiască; dar venind mila n-o primeşte, fiindcă n-a 
venit cum a vrut el, ci precum Doctorul sufletelor a socotit că e de 
folos. Şi de aceea se face nesimţitor şi se tulbură și uneori se războiește 
aprins cu oamenii, alteori huleşte pe Dumnezeu. El se arată 
nemulțumit și nu vede decât bâta. 

Cine vrea să biruie lumea e dator să ia arma rar folosită a 
iertării, oricâte necazuri ar pătimi de la oamenii lumii acesteia. Cine 
vrea să biruie lumea se roagă Tatălui său în ascuns sau în gând, pentru 
orice fiu al lui Dumnezeu, oricât de întunecată purtare ar avea și 
oricâte rele ţi-ar face. Căci răbdarea răului, iertarea fraţilor și 
rugăciunea în ascuns au mare putere înaintea lui Dumnezeu, căci 
pentru că biruie El în ascuns omului (?), întorcând spre bine cele 
pornite de la lume cu răutate. 

Stăruind în acestea te-ai făcut pricină de mântuire şi pentru 
fratele tău din lume. Rugăciunea nu judecă ci se smerește, 
aducându-ne aminte greșelile noastre, nu ale lumii. Rugăciunea 
adevărată cere iertarea lumii, nu osândirea ei. Noi nu știm tainele lui 
Dumnezeu; pe cine mântuiește din lume şi pe cine osândeşte. Dacă pe 
cel ce se sălbăticește asupra ta, din pricina întunecimii sale, îl știe 
Dumnezeu că se va mântui, mântuirea lui o va face-o şi cu ajutorul tău, 
prin aceea că-ți dă darul răbdării, al iertării din inimă și al rugăciunii. 
Dacă însă fratele acela mai are de chinuit în robie străină, sau chiar își 
va pierde sufletul, la purtarea ta cea dreaptă după Dumnezeu, răutatea 
lui va creşte şi se va sălbătici cu totul împotriva oamenilor și împotriva 
lui Dumnezeu. 

Cei ce biruie lumea nu sunt nicidecum o adunare de 
neputincioşi, o turmă de inactivi, oricât s-ar părea răbdarea răului o 
slăbiciune a binelui, căci ei sunt ostașii Împăratului, care prin răbdarea 
Crucii a biruit nu numai lumea, ci şi toată stăpânirea morții. 

lar despre nevoinţa care doreşte răbdarea şi credința sfinţilor, 
putem spune că e singura cale îngăduită și în stare să mistuie puterea 
răului şi să o facă fără rost şi fără vlagă în lume. 

Vrăjmaş milostiv și prieten viclean 

Când potrivnicul se vede bătut la prima piedică - cea mai uşoară 
- ce o ridică în calea robilor lui Dumnezeu prin lume, mândria nu-l lasă 
să se dea bătut, ci le stârnește piedica a doua, prin viciile trupului, sau 


o iubire trupească de sine. Firea trupului fiind surdă, oarbă şi mută, nu 
te poţi înţelege cu el decât prin osteneală şi foame, însă acestea trebuie 
conduse după dreapta socoteală, ca să nu dăuneze sănătăţii. Acestea îl 
îmblânzesc încât nu se mai ține vrăjmaș lui Dumnezeu. Rugăciunea și 
postul scot dracii poftei şi ai mâniei din trup. 

Foamea îmblânzește fiarele. Cu tot dinadinsul se atrage luarea 
aminte că toată lupta aceasta să nu se ducă fără îndrumarea unui 
duhovnic iscusit care ştie cumpăni pentru fiecare în parte: măsura, 
trebuința şi putinţa... 

Puiul necurat 

Sfântul Maxim Mărturisitorul numește iubirea de sine „primul 
pui al diavolului”. Ea e cealaltă parte din piedica a doua ce ne-o 
stârneşte potrivnicul în noi înşine: iubirea trupească de sine, începutul 
mândriei. Lepădarea acesteia o poate face însă numai cine s-a ridicat 
cu mintea mai presus de cele deșarte și s-a desfăcut din toată 
dragostea lumească și şi-a strămutat puterea dragostei sale, toată, 
către Dumnezeu. 

Când vrei cu toată sinceritatea și tăria să birui piedica a doua a 
viciilor minții, despre care credeai că eşti tu însuți, atunci și Dumnezeu 
sporeşte dragostea ta către Dumnezeu, cu atât mai mult cu cât şi 
piedica din cale e mai mare. 

Cei ce, prin darul lui Dumnezeu, se izbăvesc şi de legăturile 
dinăuntru ale iubirii de sine, se poartă și se mărturisesc pe ei înșiși, 
străini și călători pe aici pe pământ. Sufletul are şi el o parte pătimașă, 
care, prin negrijă, nărăvindu-se cu viața cea trupească, așa se învoiește 
şi se leagă de tare cu plăcerea din lumea aceasta, încât n-ar mai vrea 
să-i moară trupul, ci ar vrea să-i fie veşnică viața aceasta vremelnică. 

Deci, ca să ne mântuim, trebuie să pierdem înclinarea sufletului 
cea lunecoasă spre împătimirea cu lumea, cu trupul și cu avuţia, care 
toate aici rămân. lar dacă nu ardem această înclinare a sufletului spre 
lume, sufletul întreg se pierde. 

Și totuşi n-am scăpat de curse, căci sunt unii care-şi curăţesc 
sufletul de patimi prin multe osteneli - şi sufletul are patimile lui: 
părerea, slava deșartă și mândria - iar dacă scapă de aceste bucurii 
mincinoase, dăruindu-le Dumnezeu în schimb adevărate bucurii 
duhovniceşti, cad în primejdia de a se îndrăgosti așa de tare de 
propriul lor suflet pentru faptul că se face curat, încât sufletele lor se 
sting şi se pierd. Bucuria neînfrânată, chiar cea pentru daruri cu 


adevărat duhovnicești, te poate face să uiţi că încă n-ai ieşit cu totul din 
împărăţia ispitelor. Sufletul însă care se mântuiește este acela care nu 
mai trăieşte pentru sine, ci pentru Dumnezeu; sufletul care s-a izbăvit 
de sine și petrece ca un dus din lumea aceasta. 

Despre îngustimi și cretinism, sectarismul 

E bine să punem la punct acel „spirit sectar”, spirit îngust, spirit 
habotnic, zelotismul fără socoteală sau mai bine zis prostia, care 
încununează fruntea multor suficienți de sine. Nu s-a crezut că se 
găsesc sectari şi altundeva decât unde de obicei îi știm. Observând 
oamenii mai cu atenție, am observat că spirite sectare se găsesc 
oriunde, în toate activitățile omenești; se găsesc sectari (cârcotași) pe 
marginea oricărei gândiri omenești, nu numai în religie. E clar că 
spiritele sectare, mentalitățile de orice fel, sunt spirite anarhice, sortite 
la fărâmițarea lor până la absurd. Sectarismul se explică prin sine, dar 
nu și-l poate explica cel ce pătimește de el. Adică, cel căzut în asemenea 
îngustimi, susține cu toată tăria că așa este „Adevărul”, cum îl înţelege 
el, şi nu admite o altă părere, a sfinţilor, a Bisericii şi a obştii în general. 

Dacă prostul s-ar recunoaște prost, ar înceta de a mai fi ca atare 
şi s-ar schimba în înțelept. 

Orice spirit aduce minții și sufletului o neliniște, o tulburare, o 
barieră care  stinghereşte libertatea sufletului, seninătatea sa 
superioară, suveranitatea credinței în conducerea prea înţeleaptă a 
Providențţei, atât în directivele mari ale lumii cât și-n amănuntele vieții 
noastre. Că ori de câte ori nu ţii pas cu Providența, ba din neştiinţă, ba 
din fixarea pe câteva idei omeneşti, totdeauna putem fi striviţi, fără a 
avea un merit altul decât acela de a fi victimă îngustimii noastre. Cine-i 
îngust la minte n-are leac nicăieri. Mulți sunt mai betegi de minte decât 
de alte boli fizice. 

Sunt oameni care reprezintă Providența, oameni providenţiali, 
dar după oarecare vreme se sectarizează; se limitează la îngustimi, la 
câteva principii fixe, şi vor cădea victimele acestor îngustimi. Și, întâi 
trebuie să se spargă capul prost ca să vie cel cuminte. 

Să luăm un exemplu şi-un model de îngustime a oamenilor 
providenţiali din anii 1556 - 1598. În această perioadă de vreme pe 
tronul Spaniei s-a urcat regele Filip al II-lea, care din fire era un rege 
ipocrit, bigot şi veşnic posomorât. Se spune că n-a râs în viaţa lui 
niciodată. A zâmbit numai o singură dată, când a auzit de măcelul din 
noaptea Sf. Vartolomeu. A moştenit cel mai mare imperiu care exista 


pe atunci: Spania cu America Centrală, America de Sud, Neapolul, 
Sicilia şi Sardinia, Milanul și Ţările de Jos, iar după ce a cucerit 
Portugalia la anul 1850 se făcu stăpân şi peste imperiul colonial: 
Brazilia, posesiunile din Africa şi Indiile. Căsătorindu-se cu Maria 
Tudor a Angliei dispunea acum și de aceasta. Această întindere imensă, 
făcea ca Filip să se creadă în sine așa de tare, încât afirma, umflat de 
mândrie, că-n împărăţia sa soarele niciodată nu apune, iar lumea zicea 
că atunci când se mișcă Spania se cutremură pământul. 

Filip ar fi putut fi un rege mare, dacă ar fi înțeles vremea în care 
trăia. Chiar de la suirea sa pe tron își propusese ca toată viaţa lui să 
lupte pentru stârpirea protestantismului. Fanatismul său, întreținut şi 
de iezuiți, era așa de mare încât spunea adesea: „mai bine n-aș mai fi 
rege, decât să domnesc peste eretici”; într-adevăr, el se purta cu atâta 
cruzime contra reformațţilor, încât aceştia îl numiră „Demonul de la 
miazăzi”. 

În luptele sale ce le-a avut cu flamanzii, a căutat ca să-i aducă pe 
aceştia cu de-a sila la catolicism fiindcă, din îngăduinţa lui Carol 
Quintul, primiseră calvinismul. 

Măsurile regelui siliră pe aceşti locuitori să facă o confederație, 
pentru ca eu armele să-și apere libertatea religioasă şi politică. Filip, 
afumat de fumul fanatic catolic, însărcină pe generalul său, Ducele de 
Alba, să se ducă să supună ţările răsculate. Acesta a fost cel mai crud 
om al vremii de atunci şi purtarea lui fu înspăimântătoare. Dărâmând 
toate fortărețele răsculaților, 18.000 de oameni au fost arşi de vii, la 
30.000 li s-au luat averile rămânând pieritori de foame și 100.000 fură 
nevoiţi să părăsească ţara. 

Filip, povăţuit de iezuiți, se hotărî să curețe Spania de 
necredincioși. El dădu un decret prin care ordona ca toţi cei care nu 
sunt catolici să se boteze sau să părăsească ţara. Cei mai bogați şi-au 
vândut averile şi-au trecut în alte ţări, iar cei săraci au rămas pe mâna 
iezuiţilor şi a inchizitorilor şi-au fost arşi de vii. În urma acestor măsuri 
Spania de miazăzi ajunsese o paragină. 

Sfârşitul vieţii lui Filip a fost același ca al lui Irod ucigătorul 
pruncilor: păduchi sub piele! iar după dânsul Spania a decăzut mereu 
şi nu s-a mai ridicat niciodată. 

lată un argument destul de bun al suficienței de sine, al 
bigotismului fanatic plin de nenumărate crime şi sânge, manifestat 
prin ura ucigătoare de oameni, bazat pe mijloacele de teroare, ca să se 


impună un creştinism forțat. Întrebăm Apusul: Oare aşa ne-a învăţat 
Hristos? Unde este iubirea de oameni a Lui? Și unde este răbdarea care 
trebuie s-o avem până la jertfă pentru frații noştri mai slabi?... lată 
unde a dus pe Filip îngustimea fanatică a suficienței de sine. De aci 
reiese că acel care este căzut în aceste extreme ale sectarismului nu-și 
dă seama de această orbire şi, ascultând de-o vrajă vrăjmașă, împinge 
lucrurile în îngustimea sa până la absurd, prăbușindu-se în abisul 
fărădelegilor şi căzând din creştinism prin călcarea iubirii de oameni. 

Oricine care este afumat de-o vară vrăjmașă sectară luptă 
pentru ca să-şi facă prozelitism cât mai mare, ca prin aderenții ce și-i 
câştigă să poată azi sau mâine să producă „anarhie” prin răzbunare și 
ferocitate. Sectarismul este o vrajă vrăjmaşă care luptă împotriva păcii 
lui Hristos, împotriva dragostei Lui, împotriva unităţii Lui care a legat 
pe toţi creştinii de veacuri până la sfârşitul veacului acestuia. Spiritul 
anarhic sectar este izvor al răutăţii care ia pacea de pe pământ și 
pustieşte inima de iubirea lui Hristos. Prin îngustimile lui credința se 
pustieşte, ateismul se generalizează, drepții se desăvârşesc şi „judecata 
cea de pe urmă” se grăbeşte. 

Ateismul este ultima fază a sectarismului. Acesta tinde să 
cotropească tot pământul, iar când va reuși ca toți supraviețuitorii 
acestei lumi, cu voie și fără de voie, să afirme negația lui Dumnezeu, 
negația nemuririi, negația învierii şi a Împărăției lui Dumnezeu, după o 
vreme foarte scurtă se vor izbi de apariția cea înfricoșată a lui lisus 
Hristos ca Judecător al lumii şi Împărat al creştinilor. Atunci fiecare îşi 
va primi plata ostenelilor sale pentru o veșnicie fără de sfârşit... Amin. 

Lupta dintre ateism și creștinism 

Până la sfârșitul secolului al XVIII-lea, atât în concepţia 
oamenilor de ştiinţă cât şi a maselor neștiutoare, lumea fusese creată 
sau exista din vecii vecilor, fiind guvernată de un Dumnezeu, de o 
putere creatoare a toate, aşa după cum învaţă Biserica creștină. Până la 
sfârşitul acestui secol toate rupturile ce s-au făcut, în numărul nesfârşit 
al diviziunilor sectare, niciuna n-a ajuns ca să atingă treapta cea mai de 
jos, a negației lui Dumnezeu; cu toate că toate ereziile, având pe tatăl 
minciunii ca conducător al lor, împinse până la absurd, neagă existența 
lui Dumnezeu. Oamenii deci, nebăgând de seamă de vraja vrăjmașă 
care prin diferite amăgiri şi înşelătorii îi face să se creadă întru sine 
mai presus de Biserică și de cele șapte soboare, încep să se taie în 
Scripturi după cum îi taie capul pe fiecare, fără să țină cont de ceea ce a 


zis Domnul. Pentru că niciodată prorocia nu s-a făcut din voia omului, 
ci oamenii cei sfinți ai lui Dumnezeu au grăit, purtaţi fiind de Duhul 
Sfânt, iar întreaga Scriptură este dată spre tâlcuire numai Bisericii, 
care este mama noastră ocrotitoare şi sub aripile căreia putem să 
creştem şi să ne mântuim. 

Toată lucrarea antihristă a diavolului, însoţită de tot felul de 
puteri şi semne şi de minuni mincinoase, sunt îngăduite de Dumnezeu 
pentru fiii pierzării fiindcă n-au voit să primească iubirea Adevărului, 
arătat de Biserică prin Sfinţii Părinţi, ca să se mântuiască. Pentru aceea 
Dumnezeu le trimite amăgiri puternice, ca să dea crezământ minciunii 
şi ca să cadă sub osândă toţi cei ce n-au crezut adevărului ci au îndrăgit 
nedreptatea. 

lar unitatea Bisericii noastre pe care a întemeiat-o Domnul, şi al 
cărui cap văzut şi nevăzut este numai El, prin puterea Duhului Sfânt 
ne-a orânduit episcopi şi preoţi ca să păstorească Biserica Lui, pe care 
a câștigat-o cu Sfânt Sângele Său, deci nu există altă Biserică decât 
aceea pe care a întemeiat-o lisus Hristos prin apostolii Săi şi care este 
una, sfântă, sobornicească şi apostolească. 

lată deci că diavolul, prin amăgirile sale, a dezbinat pe oameni 
prin ura sa, să creadă în mai mulți dumnezei mincinoși, al căror tată le 
este el. Abia în primii ani din secolul al XIX-lea, noua concepţie despre 
lume e dată la iveală, afirmându-se cu toată tăria cum că: „lumea așa 
cum o vedem sau o cunoaștem din cărți, n-a fost nici creată și nici nu 
există din vecii vecilor. 

Știut este din toată lectura făcută că materialismul dialectiv e 
ateu; profesează negația spiritului, negația lui Dumnezeu, negația 
nemuririi, învierii şi Împărăției lui Dumnezeu... Bun. Dar cu asta 
încetează de a mai fi Dumnezeu? S-a terminat cu nemurirea? Nu mai 
este înviere şi judecată? Dar pe faptul că mulți oameni, pot fi ei 
milioane la un loc care să susțină părerea de mai sus, prin aceasta 
încetează de fapt de-a mai ființa dogmele fundamentale ale 
creștinismului? Mai pe scurt, dacă a spus Ludovic Fenerbach, care a 
lucrat pentru laicizarea religiei, cum că: nu religia a făcut pe om ci 
omul a făcut religia, iar contemporanul său David - Frederic Strauss a 
supus Evangheliile unei critici în toată regula, iar... îşi îndreptează... 
sale lovituri filosofice împotriva bătrânelor dogme creştine, urmează 
urmează de aci că omorând pe toți oamenii care cred cum trebuie în 
Dumnezeu cu asta ai scăpat de Dumnezeu?... 


Dar abia se dezvăluie Adevărul ce trebuie scos la iveală. De aci 
încolo începe să se descopere partea lucrătoare și biruința Adevărului 
prin jertfă. Acum când valurile înspăimântătoare ale negaţiei lui 
Dumnezeu caută să tulbure pacea din inima celor ce cred în El, în 
Biserica Lui cea adevărată și-n Evanghelia Lui. Nu ușoare sunt aceste 
probe, şi numai acei care sunt întăriţi şi care au crezut pe lisus Hristos 
în inima lor până în vârsta maturității, prin iubirea Lui de oameni, pot 
să reziste acestui război antihrist până la sfârșit. lar toate sforțările lui 
sunt ca să ne facă să cădem din iubire, prin nerespectarea datoriei de-a 
răbda nedesăvârşirea semenului tău, şi de a te lăsa ca să fi condus 
întru toate de mâna nevăzută a Providenţei divine. Lupta ce o dau cei 
ce ascultă de vraja diavolului cum că nu este Dumnezeu și toate 
celelalte care formează dogmele creștinismului, loveşte pe fiii lui 
Dumnezeu, cernându-i prin sitele suferințelor de tot felul, prin care a 
trecut Domnul, împlinindu-se cuvintele Lui: „Dacă pe voi lumea vă 
urăște, gândiți-vă că M-a urât mai întâi pe Mine, şi dacă pe Mine M-au 
prigonit şi pe voi vă vor prigoni”. În toate aceste suferinţe, puterile 
întunericului urmăresc două lucruri: în primul rând să ne facă să urâm 
pe acei ce ne trec prin cuptorul suferinţei și, în al doilea rând, să ne 
facă să ne răzbunăm sub diferite forme, apăsându-ne cu legi sau 
oameni. În cuptorul ispitelor, deci, se clarifică omul că ce este și unde-i 
este inima şi nădejdea lui. 

Cărarea însă cea mai bună de urmat în aceste strâmtori nu este 
alta decât a lui lisus și după El a tuturor sfinţilor care având pe lisus în 
inima şi în mintea lor, au fost înarmați cu toate armele în aşa fel că au 
ştiut cum să răspundă atacului diavolului, biruindu-l cu iubirea lui 
lisus. Au știut cum să se supună stăpânirilor antihristice până și atunci 
când acestea au voit să le taie capul sau altceva să le facă, pentru că 
n-au voit ca să refuze sfintele învățături ale Mântuitorului și să le 
primească pe ale lor. 

Toate măsurile lor de constrângere ce au fost făcute pentru 
negarea sau tăgăduirea Dumnezeului celui adevărat, precum şi a 
lucrurilor Lui care Le-a făcut pentru mântuirea noastră, n-au avut 
niciun efect asupra sufletelor lor, pentru că lisus Hristos care era în 
inimile lor, nu putea să fie constrâns să facă ceva ce nu-l place pe El. Pe 
Domnul nu l-a putut constrânge decât suprema Sa bunătate, 
desăvârşirea Sa, care a biruit îngustimea ateismului lui Iuda, dându-i 
votul: „Ce faci, fă mai curând”. Toţi ceilalți apostoli n-au înţeles 


cuvântul acesta atunci, ci credeau că vorbește de ceva cumpărături cu 
Iuda, întrucât purta punga comunităţii şi praznicul era aproape. Aci se 
mai împlineşte şi cuvântul prorocului: „fără duşmanii omului sunt cei 
din casa lui”. 

Tot de aci mai reiese şi un alt învățământ: știința cu toate 
termenele ei nu-ți angajează viața în joc niciodată, iară credința 
creştină întotdeauna. Măsura coacerii în creştinism atunci se zice că a 
ajuns la maturitate, când am ajuns și noi ca să trecem din lumea 
aceasta biruitori în toate ispitele și durerile prin iubirea lui lisus 
împinsă până la jertfă. Aceasta este cea mai înaltă virtute în creştinism, 
ca să ajungi să simți şi tu durerea care a simțţit-o „Crinul (?) de pe 
cruce”, plângând nemernicia oamenilor și rugându-te pentru iertarea 
lor. 

Apostolii n-au înțeles atunci supremaţia spiritului liber a lui 
lisus, pentru că încă nu se pogorâse Duhul Sfânt peste ei, care să le dea 
putere ca să bea același pahar şi de a se boteza cu același botez pe care 
l-a primit lisus. Lucru sigur că dacă înțelegeau atunci toţi se ridicau 
împotrivă, în frunte cu Petru, când lisus a învoit toate consecinţele 
ateismului lui Iuda „Ce faci fă mai curând”. Dar, după pogorârea 
Duhului Sfânt, li s-au luminat puterile minții și-au înţeles necesitatea 
jertfei și liniștea deplină a Mântuitorului împotriva agresiunilor 
necredinţei. De acum moartea nu mai e pedeapsă a firii ci pedeapsă a 
păcatului. Ca atare trebuie primită fără şovăire şi reacțiune. 

Trebuie să acceptăm cu mintea și cu inima netulburată pe 
oricine care, neputându-ne desface de dragostea lui lisus Hristos, nu-i 
rămâne altceva de făcut decât de a ne omori pur și simplu. Căci în 
aceste două tabere (creştinism și ateism) nu poate fi pace, numai dacă 
trece una peste alta. Prima tabără este totdeauna pașnică şi senină şi 
cu inima atât de largă încât iartă totul și vrea ca toată lumea să se 
mântuiască. Cea de-a doua însă, este plină de răutate și desăvârșesc în 
bine pe cei din prima, trecându-i prin cuptorul suferințelor. Nouă ne-ar 
fi pagubă supremă de-a trăda creștinismul de frica lor sau de frica 
durerilor. Nu trebuie să ne facem de vrajbă cu ei întrucât sunt 
stăpânirea pe care ne-a dat-o Dumnezeu pentru păcatele noastre. Deci 
îi acceptăm nu de frică, nici din diplomaţie, nici urmărind vreun câștig 
sau cinste deșartă, ci din convingere că așa ne punem de acord cu 
Providența care ni i-a adus cu rosturi voite de Dumnezeu „pentru ca 
să-i adune laolaltă pe fiii lui Dumnezeu cei risipiţi”, pentru ca toți să fie 


„o turmă şi un Păstor”. 

Mântuitorul nu ne-a învăţat care formă de stat mântuiește 
oamenii, care reformă monetară sau agrară ne duce la Împărăţia lui 
Dumnezeu. Ba chiar a spus că lipirea inimii de bogății duce la osândă. 
Aşa că să nu ne prindă mirarea când vedem că unora, bogaţi de aceste 
pământești, le vine vremea osândei încă de pe aici, pentru că pe bună 
dreptate vine, fiindcă n-au avut grijă de lazării de la poartă. Deci, felul 
cum îşi chivernisește stăpânirea factorul economic creator de forme 
istorice e treaba stăpânirii, noi trebuie să dăm Cezarului ce e al 
Cezarului și lui Dumnezeu cele ce sunt ale lui Dumnezeu, indiferent ce 
măsuri ia „Cezarul” pe faptul că noi mai avem un Împărat și-o 
Împărăţie dincolo de hotarele acestei lumi. Cam întotdeauna 
stăpânirile pământești au fost în conflict cu aceea a Providenţei Divine 
dar Dumnezeu lucrează mântuirea noastră prin mâinile lor. Deci, ori 
de câte ori stăpânirile acestea pământești și trecătoare ar căuta să 
nege existența lui Dumnezeu sau a lucrurilor lui, o recunoaștem ca 
stăpânire din ascultare de Dumnezeu, pentru că El conduce și 
stăpânirile vremelnice şi le îngăduie pentru ca să desăvârşească pe noi 
prin toate suferinţele și caznele. 

Nu trebuie să reacționăm împotriva stăpânirilor celor ce nu 
cred în Dumnezeu şi în lucrurile Lui pentru ca să nu fie, că nu este 
stăpânire fără numai de la Dumnezeu, dar aceasta este o ascultare ce o 
aducem lui Dumnezeu și conducerii Sale providenţiale. Dumnezeu este 
autoritatea superioară tuturor stăpânirilor şi El le îngăduie pe toate cu 
scopuri foarte bine definite. 

Orișice lege o ascultăm deci din cauza autorităţii lui Dumnezeu. 
Când legile și stăpânirile sunt împotriva lui Dumnezeu nu le ascultăm 
tot din același motiv, pentru că Dumnezeu nu mai este autoritate de 
sprijin a unei legi sau a unei stăpâniri împotriva Sa. 

Reacționăm însă împotriva păcatului ateismului fiindcă e păcat 
împotriva Duhului Sfânt, păcat împotriva Adevărului, și Dumnezeu 
este Adevărul, pentru vina aceasta. Dar stăpânirea poate să ne taie 
capul şi să facă cu noi ce va vrea că o ascultăm (?). Cu aceasta suntem 
în câştig și noi și stăpânirea și-a făcut datoria. Am... neînsemnate, dar 
cărora mentalitatea îngustă le dă o semnificație absolută. Această 
balonare a valorii minore a unui lucru sau a unui mărunțţiș la valoarea 
majoră a unui principiu fundamental e dovada unei lipse de minte care 
dacă refuză și sfatul cel mai luminat nu va întârzia să se arate cap de 


răzvrătire şi izvor de suferințe zadarnice. 


